hotchpotch/miracl-hf-unified huggingface dataset:
লর্ড আরউইন
লর্ড আরউইন ছিলেন ৩ এপ্রিল ১৯২৬ থেকে ১৮ এপ্রিল ১৯৩১ সাল পর্যন্ত ভারতের গভর্নর জেনারেল ও ভাইসরয়। হ্যালিফ্যাক্সের দ্বিতীয় ভাইকাউন্টের পুত্র লর্ড এডওয়ার্ড ফ্রেডারিক লিন্ডলে উড আরউইন ইটনে শিক্ষা লাভ করেন। তিনি ১৯১০ থেকে ১৯২৫ সাল পর্যন্ত পার্লামেন্টের সদস্য ছিলেন। ওই সময় তিনি মন্ত্রিসভায় অনেকগুলি পদ পেয়ে ছিলেন। ১৯২৬ সালে তাঁকে ভারতের গভর্নর জেনারেল ও ভাইসরয় নিয়োগ করা হয়। এ পদে তিনি ১৯৩১ সাল পর্যন্ত অধিষ্ঠিত ছিলেন। আরউইন ভাইসরয় থাকাকালে ভারতের রাজনৈতিক জীবনে প্রচন্ড আলোড়নের সৃষ্টি হয়। সাইমন কমিশন রিপোট, নেহরু রিপোর্ট, সর্বদলীয় সম্মেলন, জিন্নাহ্র ১৪ দফা, আইন অমান্য আন্দোলন, গোলটেবিল বৈঠক, এবং আরও কিছু সমস্যা তাঁর শাসনামলকে চরমভাবে ঝঞ্ঝাপূর্ণ করে তোলে। প্রকৃতপক্ষে সাইমন কমিশন থেকে ভারতীয় নেতাদের বাদ দেওয়া থেকে শুরু করে একের পর এক সংকট দেখা দেয়। একটি সংকট মোকাবিলা করার পরিণতি হিসেবে নতুন নতুন সংকটের উদ্ভব হয়।
আরউইন বিভিন্ন রাজনৈতিক সমস্যা ধৈর্য্য ও কৌশলের সঙ্গে মোকাবিলা করার চেষ্টা করতেন। কিন্তু অবস্থা পরম্পরা এত বিভ্রান্তিকর ছিল যে, অভূতপূর্ব রাজনৈতিক ঘটনাসমূহের বিকাশ যে পর্যায়ে এসে পৌঁছেছিলো সেখানে সনাতন কূটনীতি ও চাতুর্য অকার্যকর হয়ে পড়ে। হিন্দু, মুসলমান, ইঙ্গ-ভারতীয় সম্প্রদায়, চরমপন্থি, দেশিয় রাজ্যসমূহ সকলেই ভারত শাসন আইন প্রণয়নের পূর্বে তাদের দাবি মিটানোর জন্য চাপ প্রয়োগ করতে থাকে। সংকটটি আরও জটিল হয়ে পড়ে এ কারণে যে, প্রত্যেক সম্প্রদায়কে নেতৃত্বদানকারী দলগুলি ভবিষ্যৎ শাসনতন্ত্রে যে আন্তঃসাম্প্রদায়িক মর্যাদা দেওয়া হবে সে বিষয়ে তারা বিপরীত ধারণা পোষণ করত। সবচেয়ে সংগঠিত দল কংগ্রেস অনেকগুলি স্বার্থকে প্রতিনিধিত্ব করত বলে তারা সকলেই চাইত যে ভাইসরয় তাদের কথা শুনুন। কিন্তু বাস্তবে কংগ্রেসের স্বার্থান্বেষী সকল গোষ্ঠীকে সন্তুষ্ট করা প্রায় অসম্ভব ছিল।
এ পর্যায়ে এসে আরউইন কৌশল হিসেবে কংগ্রেসের নেতৃবৃন্দকে কারাবন্দী করেন এবং তারপর গান্ধীর সঙ্গে আলোচনা শুরু করেন। তাঁর এ কৌশলটি ফলপ্রসু হয়। এরই ধারাবাহিকতায় ১৯৩১ সালে গান্ধী-আরউইন চুক্তি সম্পাদিত হয়।
মহাত্মা গান্ধী সম্পর্কে লর্ড আরউইন অতি উচ্চ ধারনা পোষণ করতেন এবং ভারত থেকে প্রত্যাবর্তনের পূর্বে বিভিন্ন সরকারী অনুষ্ঠানে বহুবার তিনি গান্ধীর প্রতি তাঁর গভীর শ্রদ্ধার কথা ব্যাক্ত করেন। 
আরউইন রাজনীতির চাইতে তাত্ত্বিকতাকে ভালোবাসতেন। মাস্টার অব মিডলটন হান্ট হওয়ার ইচ্ছায় তিনি ১৯৩২ সালে বিদেশ দূতাবাসের দূত পদ গ্রহণের প্রস্তাব প্রত্যাখ্যান করেছিলেন। পরবর্তীতে তাঁকে বিদেশ বিষয়ের সেক্রেটারি পদ প্রদান করা হয় এবং ১৯৩৮ ধেকে ১৯৪০ পর্যন্ত তিনি এ পদে অধিষ্ঠিত থাকেন। তিনি উত্তোরাধিকার সূত্রে পিতার নিকট থেকে ভাইকাউন্ট হ্যালিফ্যাক্স পদবীটি লাভ করেন। লর্ড আরউইন ১৯৩৫ থেকে ১৯৩৮ সাল পর্যন্ত হাউজ আব লর্ডস এর নেতৃত্বে ছিলেন। তিনি ১৯৩৩ সালে অক্সফোর্ড বিশ্ববিদ্যালয়ের উপাচার্য হন এবং ২৩ ডিসেম্বর ১৯৫৯ সালে মৃত্যুর পূর্ব পর্যন্ত এ পদে অধিষ্ঠিত ছিলেন।
২০১৯-এ মৃত্যু
২০১৯-এ মৃত্যু নিবন্ধটিতে ২০১৯ সালে মৃত্যুবরণ করছেনে এমন উল্লেখযোগ্য ব্যক্তিদের একটি তালিকা। নিবন্ধটিতে মাসের নামের অনুচ্ছেদে তারিখ আকারে উল্লেখযোগ্য মৃত্যু লিপিবদ্ধ করা হয়েছে।
জে. ক্যারল নেইশ
জোসেফ প্যাট্রিক ক্যারল নেইশ (; পেশাগতভাবে জে. ক্যারল নেইশ নামে পরিচিত, ২১ জানুয়ারি ১৮৯৬ - ২৪ জানুয়ারি ১৯৭৩) ছিলেন একজন মার্কিন অভিনেতা। তিনি প্রায় দুইশত চলচ্চিত্রে অভিনয় করেছেন। "সাহারা" (১৯৪৩) ও "আ মেডেল অব বেনি" (১৯৪৫) চলচ্চিত্রে অভিনয়ের জন্য তিনি দুবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং "আ মেডেল অব বেনি" (১৯৪৫) চলচ্চিত্রে অভিনয়ের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে সিবিএস রেডিওর "লাইফ উইথ লুইজি" (১৯৪৮-১৯৫৩)-এ নাম ভূমিকায় অভিনয় করে খ্যাতি অর্জন করেন। টেলিভিশনে তার কাজের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।
অশোকা গুপ্ত
অশোক গুপ্ত (নভেম্বর ১৯১২ - ৮ জুলাই ২০০৮) একজন ভারতীয় স্বাধীনতা সংগ্রামী ও সমাজকর্মী ছিলেন। তিনি ছিলেন মহিলা সেবা সমিতির প্রতিষ্ঠাতা, অল ইন্ডিয়া উইমেন্স কনফারেন্সের সদস্য এবং ইন্ডিয়ান সোসাইটি ফর স্পনসরশিপ অ্যান্ড অ্যাডপশনের সভাপতি। নোয়াখালী গণহত্যার সময় তিনি উদ্ধার ও ত্রাণ অভিযানে অংশ নেন।
গুপ্ত ছিলেন কিরণচন্দ্র সেন এবং জ্যোতির্ময়ী দেবীর ছয় সন্তানের চতুর্থ সন্তান এবং দ্বিতীয় মেয়ে। তার পিতা ছয় বছর বয়সে মারা যান, এবং তিনি তাঁর মা দ্বারা লালিতাপালিতা হন, যিনি তাকে অন্য পাঁচ ভাইবোন সহ দেখাশুনা করতে সংগ্রাম করেছিলেন। তিনি কলকাতায় সেন্ট মার্গারেট স্কুল থেকে পড়াশোনা করেন। তিনি ম্যাট্রিকুলেশন পরীক্ষায় মেয়েদের মধ্যে প্রথম হয়েছিলেন। তিনি গণিত নিয়ে সম্মানিক স্তরে বেথুন কলেজ থেকে স্নাতক হন। ২০ বছর বয়সে তিনি আই.সি.এস. অফিসার শৈবাল গুপ্তকে বিয়ে করেন।
১৯৩৬ সালে গুপ্ত ১৯২৯ সালে প্রতিষ্ঠিত অল ইন্ডিয়া উইমেন্স কনফারেন্সের সদস্য হন। তিনি এআইডব্লিউসি এবং বিভিন্ন কল্যাণমূলক সংস্থাগুলির শাখা স্থাপনে সক্রিয়ভাবে অংশগ্রহণ করেন। ১৯৪৩ সালের বাংলার দুর্ভিক্ষের সময় তিনি বাঁকুড়ায় ত্রাণ কাজে অংশ নেন। ১৯৪৫ সালে, তিনি স্বামীর স্থানান্তরিত জায়গা চট্টগ্রামে চলে যান। ১৯৪৬ সালে নোয়াখালী গণহত্যার সময় নোয়াখালীতে উদ্ধার ও ত্রাণ অভিযানের জন্য তিনি এআইডাব্লিউসি চট্টগ্রাম শাখার পক্ষ থেকে ত্রাণ কর্মীদের একটি দলকে নেতৃত্ব দেন। ভারত-বিভাজনের পর, তিনি তাঁর স্বামী সঙ্গে কলকাতা চলে যান।
ভারত-বিভাজনের পর, তিনি শরণার্থী পুনর্বাসন, শিশু সাক্ষরতা এবং গ্রামীণ নারী ও উপজাতিদের উত্থানে নিজেকে নিযুক্ত করেছিলেন। তিনি ১৯৫৫ থেকে ১৯৫৯ সাল পর্যন্ত পশ্চিমবঙ্গ রাজ্য সমাজকল্যাণ উপদেষ্টা বোর্ডের সভাপতি ছিলেন। ১৯৫২ সালে বিধানচন্দ্র রায় ও দুর্গাবাঈ দেশমুখের পরামর্শে গুপ্ত কেন্দ্রীয় সমাজকল্যাণ বোর্ডের সদস্য হন। ১৯৬৪ সালে, তিনি মন এবং দণ্ডকারণ্যে অন্যান্য শিবিরগুলিতে বাঙালি হিন্দু শরণার্থীদের মধ্যে ত্রাণ কাজের অংশ নেন।
তিনি ১৯৫৬ থেকে ১৯৬৭ সাল পর্যন্ত রাজ্য কমিশনার (গাইডস্) এবং ১৯৬৮ থেকে ১৯৭৪ সাল পর্যন্ত ভারত স্কাউটস এবং গাইডসের রাজ্য প্রধান কমিশনার ছিলেন।
তিনি ১৯৪৮ থেকে ১৯৫৩ সাল পর্যন্ত কলকাতা বিশ্ববিদ্যালয়ের সেনেটের ফেলো ছিলেন। তিনি ১৯৫৬ সাল থেকে বিশ্বভারতী বিশ্ববিদ্যালয়ের পল্লী সংগঠন বিভাগের সাথে যুক্ত ছিলেন। ১৯৬৫ সালে তিনি বিশ্ববিদ্যালয়ের নির্বাহী পরিষদের সদস্য হন এবং ১৯৭৩ সাল পর্যন্ত সেখানেই ছিলেন।
২০০৭ সালে, গুপ্তকে নারী ও শিশুদের জন্য তাঁর কাজের স্বীকৃতিস্বরূপ সম্মানসূচক ডি.লিট. দেওয়া হয়েছিল। ২০০৭ সালে তিনি যমনালাল বাজাজ পুরস্কার লাভ করেন।
ড. আবুবকর মুহাম্মাদ যাকারিয়া
ড. আবুবকর মুহাম্মাদ যাকারিয়া (ইংরেজি: Dr. Abu Bakar Muhammad Zakaria) বাংলাদেশের একজন প্রখ্যাত ইসলামী স্কলার, শিক্ষক, বক্তা এবং লেখক। তিনি বর্তমানে বাংলাদেশের কুষ্টিয়া জেলায় অবস্থিত ইসলামী বিশ্ববিদ্যালয়ের আল ফিকহ অ্যান্ড লিগ্যাল স্টাডিজ বিভাগে অধ্যাপনা করছেন। তিনি পিস টিভির একজন নিয়মিত আলোচক, যেটি বিশ্বব্যাপী বিভিন্ন দেশে প্রচারিত একটি ২৪ ঘন্টার ইসলামিক স্যাটেলাইট টিভি চ্যানেল। এছাড়া এনটিভি, চ্যানেল নাইন, বাংলাভিশন, ইসলামিক টিভিসহ বিভিন্ন বাংলাদেশী মিডিয়ার একজন পরিচিত মুখ। এছাড়া তিনি ইসলাম হাউজের বাংলা বিভাগেরএকজন নিয়মিত লেখক, অনুবাদক ও সম্পাদক। তিনি আকীদা, ফিক্‌হসহ বিভিন্ন বিষয়ে আরবী ও বাংলায় বহুগ্রন্থের রচয়িতা। ড. যাকারিয়া সৌদিআরবের কর্তৃক প্রকাশিত ও বাংলাভাষী পাঠকসমাজে জনপ্রিয় তাফসীরগ্রন্থ 'কুরআনুল কারীম (বাংলা অনুবাদ ও সংক্ষিপ্ত তাফসীর)' এর লেখক। এটি বাংলা ভাষায় রচিত প্রথম পুর্ণাঙ্গ ও মৌলিক তাফসীরগ্রন্থ তথা পবিত্র কুরআনের ব্যাখ্যাগ্রন্থ। ড. যাকারিয়া সৌদী সোসাইটি ফর থিওলজিক্যাল সায়েন্স এর একজন সদস্য।
ড. আবু বকর মুহাম্মাদ যাকারিয়া মাদ্রাসা শিক্ষাবোর্ডের অধীনে মাদ্রাসা ই আলিয়া, ঢাকা থেকে আলিম, ফাযিল সম্পন্ন করেন। তিনি ১৯৮৮ সালে মাদ্রাসা শিক্ষাবোর্ডের অধীনে কামিল (হাদিস) পরীক্ষায় সমগ্র বাংলাদেশের সম্মিলিত মেধাতালিকায় প্রথম শ্রেণীতে ১ম স্থান অর্জন করেন। ১৯৯৩ সালে মদীনা ইসলামী বিশ্ববিদ্যালয় থেকে ফ্যাকাল্টি অফ শরীয়াহ এর অধীনে ব্যাচেলর ডিগ্রী অর্জন করেন।
১৯৯৮ সালে মদীনা ইসলামী বিশ্ববিদ্যালয়ের ফ্যাকাল্টি অফ দাওয়াহ অ্যান্ড উসুলুদ্দীন থেকে আকীদা বিষয়ে মাস্টার্স ও এমফিল ডিগ্রী অর্জন করেন।তার এমফিল থিসিসের শিরোনাম ছিল 'আশ শির্ক ফিল কাদিম ওয়াল হাদিস' "(প্রাচীন ও আধুনিক শির্ক)"। এটি পরবর্তীতে সৌদিআরবের মাকতাবাতুর রুশদ থেকে তিন খণ্ডে প্রকাশিত হলে মধ্যপ্রাচ্যে ব্যাপক সাড়া ফেলেছে। 'আল হিন্দুসিয়্যাহ ওয়া তাআসসুরু বাʻদিল ফিকারিল ইসলামিয়্যাতি বিহা' "(হিন্দুধর্ম ও কিছু ইসলামী উপদলের উপর এর প্রভাব)" শীর্ষক অভিসন্দর্ভের জন্য ১৯৯৮ সালে মদীনা ইসলামী বিশ্ববিদ্যালয় থেকে তাঁকে পিএইচডি ডিগ্রী প্রদান করা হয়। এই অভিসন্দর্ভটি পরবর্তীতে মদীনা ইসলামী বিশ্ববিদ্যালয় থেকে গ্রন্থাকারে প্রকাশিত হয়েছে। এটি আরবী ভাষায় হিন্দু ধর্মের উপর লিখিত প্রথম কোন পিএইচডি থিসিস, স্বাভাবিকভাবে এটিও মধ্যপ্রাচ্যের পাঠকসমাজে বিশেষভাবে সমাদৃত হয়েছে। এ বইটির উপরে সৌদী টিভি মিডিয়ায় গুরুত্বপুর্ণ পর্যালোচনাও প্রচারিত হয়েছে।
তিনি ২০০৫ সালে বাংলাদেশের কুষ্টিয়া জেলায় অবস্থিত ইসলামী বিশ্ববিদ্যালয়ের আল ফিকহ অ্যান্ড লিগ্যাল স্টাডিজ বিভাগে প্রভাষক হিসেবে যোগদান করেন। ২০১৮ সালে তিনি অধ্যপক হিসেবে পদোন্নতি লাভ করেন। তিনি ২০০৭ থেলে ২০১০ পর্যন্ত আল ফিকহ অ্যান্ড লিগ্যাল স্টাডিজ বিভাগের চেয়ারম্যান হিসেবে দায়িত্ব পালন করেন। তিনি দেশে এবং দেশের বাইরে একাধিক সেমিনার, বক্তৃতায় অংশ নিয়েছেন। 
২০১৬ সালে বাংলাদেশ বিশ্ববিদ্যালয় মঞ্জুরী কমিশন থেকে ড. যাকারিয়াকে লেখক হিসেবে সম্মাননা প্রদান করা হয়।
__কোনসম্পাদনাঅনুচ্ছেদনয়__
ফেনী জেলার শিক্ষা প্রতিষ্ঠানের তালিকা
বাংলাদেশের ফেনী জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
১৯০৮ কোপা দেল রে
১৯০৮ কোপা দেল রে স্পেনের ফুটবল কাপ প্রতিযোগিতা, কোপা দেল রের ষষ্ঠ আসর।
১৯০৭ কোপা দেল রে-এর ম্যাচে মাদ্রিদের ভক্তদের ব্যবহারে বিতৃষ্ণ হয়ে, অ্যাথলেটিকো বিলবাও এই আসরে অংশগ্রহণ করতে অস্বীকৃতি জানায়। এছাড়াও অর্থনৈতিক কারণে কাতালান চ্যাম্পিয়ন এক্স স্পোর্তিং ক্লাব-ও এই আসরে অংশগ্রহণ করেনি। অবশেষে মাত্র দুটি ক্লাব এই আসরে প্রতিযোগিতা করে; যারা হলেন: মাদ্রিদ এফসি এবং ভিগো স্পোর্তিং.
এই আসরের একমাত্র এবং ফাইনাল ম্যাচে ভিগো স্পোর্তিংকে ২–১ গোলে হারিয়ে মাদ্রিদ এফসি ৪র্থ বারের মতো শিরোপা জয়লাভ করে।
এরিক গার্সিয়া
এরিক গার্সিয়া মারট্রেট (জন্ম ৯ জানুয়ারী ২০০১) হলেন একজন স্পেনীয় পেশাদার ফুটবলার যিনি জনপ্রিয় ইংলিশ ক্লাব ম্যানচেস্টার সিটি এর হয়ে একজন ডিফেন্ডার হিসেবে খেলে থাকেন।
জন্ম, কাতালোনিয়া-এর বার্সেলোনা শহরে, গার্সিয়া মূলত স্পেনের "মার্টোরেল পৌরসভার," বার্সেলোনা একাডেমীর একটি তরুন সৃষ্টি। তিনি ২০১৭ সালে গ্রীষ্মে ম্যানচেস্টার সিটিতে যোগ দেন। গার্সিয়া ম্যানচেস্টার সিটি'র প্রথম সারির দলে ২০১৮ সালের গ্রীষ্মগালীন প্রাক-মৌসুমের একজন সদস্য হিসাবে খেলেছেন। ২০১৮ সালের ১৮ই ডিসেম্বর, ইএফএল কাপ-এ আরেক ইংলিশ ফুটবল ক্লাব লিস্টার সিটি এর বিপক্ষে হওয়া প্রতিযোগিতামূলক ম্যাচে গার্সিয়া সিটির হয়ে সেরা ১১জনের দলে ম্যাচ মাঠে নামেন।
পেদ্রো পারাগেস
পেদ্রো পারাগেস দিয়েগো মাদ্রাজো (জন্ম:ডিসেম্বর ১৮৮৩) ছিলেন একজন সাবেক রিয়াল মাদ্রিদ ফুটবল ক্লাব সভাপতি।
তিনি খেলোয়াড় হিসেবেও রিয়াল মাদ্রিদে খেলেছেন।তিনি ১৯২৪ গ্রীষ্মকালীন অলিম্পিকে স্পেন জাতীয় ফুটবল দলের প্রতিনিধিত্ব করেন।
হাওড়া-শিবপুর ষড়যন্ত্র মামলা
হাওড়া-শিবপুর ষড়যন্ত্র মামলাটি হয়েছিল "অনুশীলন সমিতি"র ৪৭ জন ভারতীয় জাতীয়তাবাদীর গ্রেফতার ও বিচারকে ঘিরে। এর পরেই ১৯১০ সালের ২৪শে জানুয়ারি কলকাতায় ইন্সপেক্টর শামসুল আলমের হত্যার ঘটনাটি ঘটে। আলম ছিলেন বেঙ্গল পুলিশের ডেপুটি সুপারিন্টেন্ডেন্ট এবং গোয়েন্দা কর্মকর্তা। তিনি, আলিপুর বোমা মামলার মূল সাক্ষী নরেন গোঁসাই হত্যা, গোঁসাই হত্যা মামলার সরকারি উকিল কলকাতা উচ্চ আদালতের উকিল আশুতোষ বিশ্বাসের হত্যা এবং ক্ষুদিরাম বসুর গ্রেপ্তারকারী পুলিশ অফিসার নরেন ব্যানার্জীর হত্যার তদন্ত করছিলেন। "অনুশীলন সমিতি "র গোপনে চলা বাংলার বিপ্লবী কার্যকলাপকে আলম প্রকাশ্যে আনেন, যেগুলি সেইসময়ের নানা হত্যা এবং ডাকাতির ঘটনার সঙ্গে যুক্ত ছিল। বীরেন দত্ত গুপ্তের হাতে নিজের খুনের সময়, আলম অভিযোগগুলি একত্রিত করে একটি মামলার মাধ্যমে বিচারের জন্য আনার প্রস্তুতি নিচ্ছিলেন।
অভিযুক্তদের মধ্যে ৪৭ জন ২৯শে জানুয়ারি ১৯১০ এর মধ্যেই গ্রেপ্তার হয়ে যায়। অভিযুক্তদের বিচার ৪ঠা মার্চ ১৯১০ সালে শুরু হয়, কলকাতা উচ্চ আদালতে দ্বিতীয় শুনানি শুরু হয় ১৯১০ সালের জুলাইতে। সরকারি উকিল প্রমাণ করার চেষ্টা করেছিলেন সমস্ত অপরাধগুলি এবং "সমিতি" একই সাথে যুক্ত। কিন্তু "সমিতি"র কাঠামো বিকেন্দ্রীভূত হওয়ায় উকিলের সেই প্রচেষ্টা বানচাল হয়ে যায়। ৩৩ জন অভিযুক্তকে মুক্তি দেওয়া হয়। অভিযুক্তদের মধ্যে, অন্যান্যদের সাথে বাঘা যতীন এবং নরেন্দ্রনাথ ভট্টাচার্যকে অপরাধী ঘোষণা করে এক বছরের জন্য সাজা দেওয়া হয়।
এই মামলাটি বিশেষ গুরুত্বপূর্ণ কারণ এর মাধ্যমেই বাঘা যতীনের কাজ এবং সমিতির কার্যকলাপ ব্রিটিশ রাজের তদন্তের অধীনে চলে আসে। বাঘা যতীনের বিকেন্দ্রীভূত সংস্থা নীতির ফলে অসংখ্য আঞ্চলিক সংস্থা তৈরি হয়ে যায়। এফ.সি. ডালি একাধিকবার বলেছেন: "একটি বৈচিত্র্যপূর্ণ দল, এখানে বিভিন্ন উপদেষ্টা ও ছোটখাট প্রধান আছে... নথিভুক্ত তথ্যানুযায়ী আমরা দলটিকে চারভাগে ভাগ করতে পারি: (১) শিক্ষক, (২)প্রভাবশালী সমর্থক, (৩) নেতা, (৪) সদস্য।" জে.সি. নিক্সনের রিপোর্ট আরো স্পষ্ট : "তাদের এই হিসাবে, যদিও বিভিন্ন দলগুলিকে আলাদা নাম ও আলাদা পরিচিতি দেওয়া হয়েছে, এবং সম্ভবত এই পার্থক্যগুলি ছোট সদস্যদের মধ্যেই দেখা গেছে, এটি খুব পরিস্কার যে বড় নেতারা একে অপরের সাথে ঘনিষ্ঠ যোগাযোগ রাখতেন এবং প্রায়ই বিভিন্ন "সমিতি"র সদস্যদের নিজেদের মধ্যে গ্রহণ করে নিতেন। ধরে নেওয়া যেতে পারে একসময় এই বিভিন্ন দলগুলি তাদের বিপ্লবী লক্ষ্যে স্বাধীনভাবে নৈরাজ্যমূলক অপরাধে জড়িত ছিল, কিন্তু উৎসতে তারা ঘনিষ্ঠভাবে যুক্ত ছিল।" বেশ কিছু পর্যবেক্ষক বাঘা যতীনকে এত সঠিকভাবে চিহ্নিত করেছেন যে, নব নিযুক্ত ভাইসরয় লর্ড হার্ডিঞ্জ, আর্ল ক্রু (ভারতে এইচ এম এর সেক্রেটারী অব স্টেট) কে আরো স্পষ্টভাবে লিখেছেন : "মামলার বিষয়ে, আমি (...) গভীর দুঃখের সঙ্গে জানাচ্ছি জাল অনেক বেশি ছড়ান হয়ে গেছিল; উদাহরণস্বরূপ হাওড়া গ্যাং মামলা, যেখানে ৪৭ জনের বিরুদ্ধে মামলা চলছে, তাদের মধ্যে একমাত্র "একজনই", আমার বিশ্বাসে, "আসল অপরাধী"। যদি "এই এক অপরাধী"কে দোষী সাব্যস্ত করার একটি জোরদার প্রচেষ্টা চালান যেত, আমার মনে হয় ৪৬ জন ভুল পথে চালিত যুবকের বিরুদ্ধে মামলা চালানোর চেয়ে অনেক বেশি কাজের কাজ হত।" ২৮শে মে ১৯১১, হার্ডিঞ্জ স্বীকার করলেন : "দশম জাঠা মামলা আসলে হাওড়া গ্যাং মামলারই অংশ; এবং পরেরটিতে ব্যর্থ হওয়ার পর, বাংলার সরকার প্রথমটি চালিয়ে যাওয়ার নিরর্থকতা উপলব্ধি করলেন ... আসলে, আমার মতে, বাংলা ও পূর্ববাংলার অবস্থা, এর থেকে খারাপ কিছু আর হতে পারেনা। "কোন প্রদেশেই আসলে কোন সরকার নেই"..."
রাওয়ালকোট
রাওয়ালকোট (এছাড়াও পরিচিত মুক্তা উপত্যকা নামে) পাকিস্তানের আজাদ কাশ্মির প্রদেশের পাঞ্চ জেলার একটি শহর। এটি পির পাঞ্জল রেঞ্জ পাহাড়ী অঞ্চলে অবস্থান করছে। ১৯তম শতকের শেষের দিকে; ব্রিটিশ ভ্রমণকারী কর্তৃক মুক্তা উপত্যকা নামে পরিচিত ছিল।
রাওয়ালকোট উচ্চভূমি জলবায়ু বৈশিষ্ট্য পরিলক্ষিত হয়। নিম্নে বিস্তারিত তুলে ধরা হল
নাদিয়া আলী (দ্ব্যর্থতা নিরসন)
নাদিয়া আলী নামে নিম্নের ব্যক্তিবর্গকে নির্দেশ করতে পারেঃ
হেইসন মুরিয়ো
হেইসন ফ্যাবিয়ান মুরিয়ো সেরন (জন্ম: ২৭ মে ১৯৯২) একজন কলম্বিয়ান পেশাদার ফুটবলার যিনি স্পেনীয় ক্লাব বার্সেলোনা এবং কলম্বিয়া জাতীয় দল এর হয়ে সেন্টার ব্যাক হিসেবে খেলেন।
মুরিয়োর ফুটবলার জীবনে হাতেখড়ি হয় কলম্বিয়ার স্থানীয় ক্লাব "দেপোর্তিভো কালি" এর হয়ে। ২০১০ সালে তিনি ইতালির ক্লাব "উদিনেসে" তে যোগ দেন। সেখান থেকে তাকে তখনই স্পেনের ক্লাব "গ্রানাডা"য় ধারে পাঠানো হয়। সেই বছরই "গ্রানাডা বি" দলের হয়ে তিনি তার পেশাদার ক্যারিয়ার শুরু করেন। ২০১১ সালে গ্রানাডা তাকে কিনে নিয়ে ধারে পাঠায় স্পেনীয় ক্লাব "কাদিজ" এ। ২০১২ সালে তাকে আবারও ধারে পাঠানো হয় আরেক স্পেনীয় ক্লাব "লাস পালমাস" এ। ২০১৩ সালে তিনি গ্রানাডায় ফিরে আসেন এবং ২০১৫ সাল পর্যন্ত সেখানে খেলেন। ২০১৫ সালে ইতালীয় ক্লাব ইন্তারনাজিওনালে তাকে কিনে নেয়। ২০১৭ সালে মুরিয়ো ভ্যালেন্সিয়ায় ধারে যোগ দেয়ার মধ্য দিয়ে স্পেনে প্রত্যাবর্তন করেন। ২০১৮ সালে ভ্যালেন্সিয়া তাকে পাকাপাকিভাবে কিনে নেয়। ২০১৯ সালের জানুয়ারিতে তিনি ধারে যোগ দেন স্পেনের বার্সেলোনায়।
মুরিয়ো কলম্বিয়া অনূর্ধ্ব-১৭ এবং অনূর্ধ্ব-২০ দলে খেলেছেন। ২০১৪ সালের ১০ অক্টোবর "এল সালভাদর" এর বিপক্ষে প্রীতি ম্যাচে মুরিয়োর কলম্বিয়া জাতীয় দল এ অভিষেক হয়। ২০১৫ কোপা আমেরিকায় ব্রাজিলের বিপক্ষে ১-০ ব্যবধানে জেতা ম্যাচে তিনি একমাত্র গোলটি করেন। পরবর্তীতে তিনি উক্ত টুর্নামেন্টের সেরা উদীয়মান খেলোয়াড় নির্বাচিত হন।
ডিন জোন্স (অভিনেতা)
ডিন ক্যারল জোন্স (; ২৫ জানুয়ারি ১৯৩১ - ১ সেপ্টেম্বর ২০১৫) ছিলেন একজন মার্কিন অভিনেতা। তিনি "দ্যাট ডার্ন ক্যাট!" (১৯৬৫)-এ এজেন্ট জেকে কেলসো, "দ্য লাভ বাগ" (১৯৬৮)-এ জিম ডগলাস, "দ্য মিলিয়ন ডলার ডাক" (১৯৭১)-এ অ্যালবার্ট ডুলি ও "বিটোভেন" (১৯৯২)-এ হারমান ভারনিক চরিত্রে অভিনয়ের জন্য প্রসিদ্ধ। "দ্য মিলিয়ন ডলার ডাক" ছবিতে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন অর্জন করেন।
জোন্স ১৯৩১ সালের ২৫শে জানুয়ারি অ্যালাবামা অঙ্গরাজ্যের ডেক্যাটুর শহরে জন্মগ্রহণ করেন। তার পিতা অ্যান্ড্রু গাই জোন্স (১৯০১-১৯৭৯) ছিলেন একজন নির্মাণকর্মী ও মাতা নোলিয়া এলিজাবেথ উইলহিট (১৯০২-১৯৭৭)।
জোন্স পারকিনসন রোগে আক্রান্ত হয়ে ২০১৫ সালের ১লা সেপ্টেম্বর ৮৪ বছর বয়সে ক্যালিফোর্নিয়ার লস অ্যাঞ্জেলেসে মৃত্যুবরণ করেন। তার মরদেহ পুড়িয়ে ফেলা হয়।
বিবেক ওবেরয়
বিবেক ওবেরয় (জন্মঃ ৩ সেপ্টেম্বর ১৯৭৬) হচ্ছেন ভারতের হিন্দি চলচ্চিত্র শিল্পের একজন অভিনেতা। ২০০২ সালের চলচ্চিত্র "কম্পানি" ছিলো বিবেক অভিনীত প্রথম চলচ্চিত্র, চলচ্চিত্রটি রাম গোপাল ভার্মা দ্বারা পরিচালিত হয়েছিলো। চলচ্চিত্রটিতে অভিনয়ের জন্য বিবেক সেরা নবাগত পুরুষ অভিনেতা বিষয়শ্রেণী এবং সেরা সহ-অভিনেতা বিষয়শ্রেণীতে ফিল্মফেয়ার পুরষ্কার পেয়েছিলেন। একই বছরের ২০শে ডিসেম্বর তামিল চলচ্চিত্র শিল্পের খ্যাতনামা পরিচালক মণি রত্নম তার পরিচালনা করা তামিল ভাষার চলচ্চিত্র "আলাইপায়ুদে" (২০০০) এর পুনর্নির্মাণ "সাথিয়া" মুক্তি দেন, এই "সাথিয়া"তে বিবেক রাণী মুখার্জীর বিপরীতে অভিনয় করেন এবং চলচ্চিত্রটি বিবেকের জীবনে এক মাইলফলক হিসেবে কাজ করে, রাতারাতি তারকা বনে যান তিনি। ২০০৪ সালের কমেডি চলচ্চিত্র "মাস্তি", ২০০৫ সালের ন্যাচারাল হোরর "কাল" এবং ২০০৭ সালের গ্যাংস্টার চলচ্চিত্র "শুটআউট এ্যাট লোখান্ডওয়ালা" বিবেক অভিনীত গুরুত্বপূর্ণ চলচ্চিত্র।
বিবেকের জন্ম ১৯৭৬ সালের সেপ্টেম্বর মাসের ৩ তারিখে। তার পিতা পাঞ্জাব প্রদেশের সুরেশ ওবেরয় হিন্দি চলচ্চিত্রে ছোটোখাটো ভূমিকায় অভিনয় করতেন, বিবেকের মার নাম যশোধরা জোসেফ যিনি মূলত হায়দ্রাবাদের অধিবাসী ছিলেন। সুরেশ ওবেরয় যশোধরাকে বিয়ে করার সময় চলচ্চিত্রে অভিনয় করতেননা, তিনি তখন ওষুধের দোকানদার ছিলেন। তিনি পরে পুনের ফিল্ম এ্যান্ড টেলিভিশন ইন্সটিটিউট অব ইন্ডিয়াতে যোগ দেন।
বিবেক প্রথমে হায়দ্রাবাদ পাবলিক স্কুলে অধ্যায়ন করেন এবং পরে রাজস্থানের মায়ো কলেজে ভর্তি হন। এরপর তিনি মুম্বাইয়ের জুহু এলাকার মিঠিবাই কলেজে ভর্তি হন। লন্ডনে অভিনেতাদের একটি ওয়ার্কশপে বিবেককে নিউ ইয়র্ক বিশ্ববিদ্যালয়ের একজন পরিচালক পরিচিত হন এবং বিবেককে যুক্তরাষ্ট্র নিয়ে যান, বিবেক নিউ ইয়র্ক থেকে চলচ্চিত্রে অভিনয়ের ওপর স্নাতকোত্তর ডিগ্রী অর্জন করেন। বিবেক ভারতে চলচ্চিত্রের স্ক্রিপ্ট রাইটার হিসেবেও কাজ করেন।
ইশা শেরওয়ানি
ইশা শেরওয়ানী (জন্মঃ ২৯শে সেপ্টেম্বর ১৯৮৪) হচ্ছেন ভারতের একজন চলচ্চিত্র অভিনেত্রী। চলচ্চিত্রে অভিনয় ছাড়াও তিনি একজন গুণী নৃত্যশিল্পী। হিন্দি ছাড়াও ইশা তামিল এবং মালয়ালাম চলচ্চিত্রে অভিনয় করেছেন।
ইশা মূলত তার নৃত্যকেই বেশি পছন্দ করতেন এবং চলচ্চিত্রে অভিনয়ের কথা কখনো ভাবেননি, খ্যাতিমান পরিচালক সুভাষ ঘাই তার "কৃষ্ণ" (২০০৫) চলচ্চিত্রে ইশাকে অভিনয়ের প্রস্তাব দিলে ইশা রাজী হয়ে গিয়েছিলেন। চলচ্চিত্রটিতে অভিনেতা বিবেক ওবেরয় এর বিপরীতে সুভাষ ঘাই ইশাকে নিয়েছিলেন। চলচ্চিত্রটি ভালো ব্যবসা করতে না পারলেও ইশার নাচের দক্ষতা প্রশংসিত হয়েছিলো চলচ্চিত্র সমালোচকদের দ্বারা। ২০০৬ সালের একটি বিস্কিটের বিজ্ঞাপনে ইশা অভিনেতা ঋত্বিক রোশন এর সঙ্গে তার নৃত্যদক্ষতা দেখান, বিজ্ঞাপনটিতে পশ্চিমা ধাঁচে নাচা ইশা দর্শক মহলে সমাদৃত হয়েছিলেন।
তখন থেকে ইশা বিভিন্ন মঞ্চে তার নৃত্য দেখিয়ে আসছিলেন, এবং ২০০৬ সালের হিন্দি চলচ্চিত্র "দারওয়াজা বান্ধ রাখো"তে তিনি মুখ্য অভিনেত্রীর ভূমিকায় অভিনয় করেছিলেন। ইশা 'দীক্ষা শেঠ ড্যান্স কম্পানী'তে প্রধান নৃত্যশিল্পী হিসেবে কাজ করেছেন। ২০১২ সালে কালার্স টিভিতে দেখানো নাচ প্রতিযোগিতার অনুষ্ঠান ঝালক দিখলাজা সিজন ৫তে নৃত্যশিল্পী হিসেবে অংশ নিয়েছিলেন এবং তার নাচ দেখিয়ে বিচারকদের মুগ্ধ করেছিলেন। ২০১৩ সালে মুক্তিপ্রাপ্ত তামিল চলচ্চিত্র "ড্যাভিড" এ অভিনেতা বিক্রম এর বিপরীতে অভিনয় করার সুযোগ পেয়েছিলেন ইশা।
শান (চলচ্চিত্র)
শান হচ্ছে ১৯৮০ সালে মুক্তিপ্রাপ্ত একটি হিন্দি চলচ্চিত্র। ১৯৭৫ সালের "শোলে"র পর এটি রমেশ সিপ্পি এবং সেলিম-জাভেদ জুটির বানানো দ্বিতীয় হিট চলচ্চিত্র। শোলে চলচ্চিত্রটির মত এই চলচ্চিত্রটির সঙ্গীতও রাহুল দেব বর্মণ পরিচালনা করেছিলেন, ফিল্মফেয়ার পুরষ্কার অনুষ্ঠানে চলচ্চিত্রটি বেস্ট মিউজিক ক্যাটাগরিতে নমিনেশন পেয়েছিলো। চলচ্চিত্রটিতে শশী কাপুর, অমিতাভ বচ্চন, শত্রুঘ্ন সিনহা, সুনীল দত্ত এবং পারভীন ববি, বিন্দিয়া গোস্বামী এবং রাখী ছিলেন।
সিউদাদ রিয়াল মাদ্রিদ
সিউদাদ রিয়াল মাদ্রিদ (রিয়াল মাদ্রিদ শহর) হলো বারায়াস বিমানবন্দরের কাছাকাছি ভালদেবেবাসে মাদ্রিদের বাইরে অবস্থিত রিয়াল মাদ্রিদের প্রশিক্ষণকেন্দ। এটি পুরানো সিউদাদ দেপর্তিভোর (স্প্যানীয়:ক্রীড়া শহর) বদলে তৈরি করা হয়, যা ২০০৩ সাল পর্যন্ত ক্লাবের প্রশিক্ষণ স্থল ছিল।
রিয়াল মাদ্রিদের প্রেসিডেন্ট ফ্লোরেনটিনো পেরেজের অধীনে সিউদাদ দেপর্তিভো বিক্রির ফলে প্রায় €৪৮০ মিলিয়ন আয় হয়েছে। কমপ্লেক্সটিকে ডাকনাম দেওয়া হয়েছে এবং তা খেলোয়াড়, প্রশিক্ষক এবং ক্লাব কর্মীদের 'ভালদেবেবাস' (ভাল-দে-বে-বাস) হিসাবে পরিচিত, এবং এই নামটির নামকরণ করা হয় যে জেলা শহরে অবস্থিত তার নামে। ২০০৫ সালে উদ্বোধন করা হয়। প্রশিক্ষণ কেন্দ্রে একাডেমী অফিস, সরঞ্জাম কক্ষ, অডিও ভিজুয়ালস কক্ষ, একটি শক্তি এবং পুনর্বাসন কেন্দ্র, এবং হাসপাতাল রয়েছে (যাতে রয়েছে পরীক্ষার কক্ষ, চিকিত্সা ঘর, অতিরিক্ত পুনর্বাসন সুবিধা এবং সরঞ্জাম এবং একটি হাইড্রোথেরাপির কেন্দ্র) এবং প্রশিক্ষণ সুবিধা। এর পাশাপাশি ১২ এবং এক তৃতীয়াংশ মাঠ আছে।যার মধ্যে আছে যুবদের জন্য তিনটি পূর্ণ আকারের কৃত্রিম ঘাসের মাঠ এবং চারটি পূর্ণ আকারের প্রাকৃতিক ঘাসের মাঠ, এবং প্রথম দলের জন্য এক তৃতীয়াংশ আকারের কৃত্রিম ঘাসের মাঠ এবং তিনটি পূর্ণ আকারের প্রাকৃতিক ঘাসের মাঠ। সিউডাদ রিয়াল মাদ্রিদে আলফ্রেদো দি স্তিফানো স্টেডিয়াম রয়েছে যেখানে রিয়াল মাদ্রিদ কাস্তিয়া (রিয়াল মাদ্রিদ সংরক্ষিত দল) তাদের হোম ম্যাচ খেলে।
রিয়েল মাদ্রিদ স্পোর্টস সিটিতে রিয়াল মাদ্রিদের প্রথম দলের আবাসিক ভবনটি ৮৩০০ বর্গ মিটার আকারের এবং প্রথম ও দ্বিতীয় তলায় বিস্তৃত ৫৭ টি ঘর রয়েছে,যার প্রতিটিতে নিজস্ব আরাম কক্ষ এবং বারান্দা রয়েছে। এই ভবনে একটি সিনেমা হল, একটি ৫৪ জনের খাবার ঘর, একটি যৌথ বিশ্রাম এলাকা, আবহাওয়া নিয়ন্ত্রিত জলাশয়, অভ্যর্থনা কক্ষ, দুটি অতিথি কক্ষ, এবং বেশ কয়েকটি যৌথ ছাদ রয়েছে।
যুবদল খেলোয়াড়দের যাদের পরিবার মাদ্রিদে বাস করে না,তাদের জন্য যুবদল ভবন বরাদ্দ। এটিতে ৪০ টি দৈত্ব কক্ষ রয়েছে, প্রত্যেকটিতে একটি বারান্দা এবং ব্যক্তিগত বাথরুম, একটি যৌথ খাবার ঘর, যৌথ বিশ্রাম কক্ষ এবং শিক্ষার জন্য শ্রেণীকক্ষ রয়েছে। ১০ থেকে ১৮ বছর বয়সী খেলোয়াড়রা যুব দল আবাসিক ভবনটিতে বসবাস করে।
২০১৫-১৬ মৌসুমের মাঝামাঝি সময়ে রিয়াল মাদ্রিদ বাস্কেটবল বিভাগকে ভ্যালদেবেবাসে তাদের নিজস্ব ক্রীড়া সুবিধা প্রদান করা হয়। একটি নতুন প্রশিক্ষণ প্যাভিলিয়নে চারটি একযোগে ব্যবহারযোগ্য ট্র্যাক, প্রথম দলের জন্য একটি এবং যুবদলের জন্য বাকিগুলো নির্মিত হয়েছিল। সিউদাদ রিয়াল মাদ্রিদ মোট আয়তন ১.২ মিলিয়ন বর্গ মিটার।
দ্বিতীয় বিশ্বযুদ্ধে ভারত
দ্বিতীয় বিশ্বযুদ্ধের সময় (১৯৩৯-১৯৪৫) ভারত যুক্তরাজ্য দ্বারা নিয়ন্ত্রীত ছিল, ব্রিটিশদের অধিনস্ত ভারতবর্ষে পাঁচশত দেশীয় রাজ্য অন্তর্ভুক্ত ছিল; ব্রিটিশ ভারত আনুষ্ঠানিকভাবে সেপ্টেম্বর ১৯৩৯ সালে নাৎসি জার্মানির বিরুদ্ধে যুদ্ধ ঘোষণা করে। ব্রিটিশ রাজ মিত্রশক্তির অংশ হিসাবে অক্ষশক্তির বিরুদ্ধে ব্রিটিশ কমান্ডের অধীনে যুদ্ধ করার জন্য দেড় লাখ সৈন্য পাঠিয়েছিল। ব্রিটিশ সরকার যুদ্ধের অর্থ সহায়তায় কোটি কোটি পাউন্ড ধার্য করে। চীন বার্মা ইন্ডিয়া থিয়েটারে চীনকে সমর্থনের জন্য ভারত আমেরিকান কার্যক্রমের ভিত্তি সরবরাহ করেছে।
ভারতীয়রা বিশ্ব জুড়ে পার্থক্য নিয়ে লড়াই করেছিল, এছাড়া ভারত দক্ষিন এশিয়ায় জার্মানির বিরুদ্ধে এবং বার্মায় জাপানিদের বিরুদ্ধে লড়াই করে, উত্তর আফ্রিকা অঞ্চলে জার্মানি ও ইতালির বিরুদ্ধে এবং ইউরোপীয় থিয়েটারের জার্মানির বিরুদ্ধে ভারতীয়রা যুদ্ধ করে। ১৯৪৫ সালের আগস্টে জাপানী আত্মসমর্পণের পর ভারতীয়রাও সিঙ্গাপুর এবং হংকং য়ে ব্রিটিশ ঔপনিবেশিকদের মুক্তিযুদ্ধে সহায়তা করেছিল। দ্বিতীয় বিশ্বযুদ্ধে ৮৭,০০০ ভারতীয় সৈন্য (আধুনিক দিনের পাকিস্তান, নেপাল ও বাংলাদেশ সহ) মারা গেছে। ১৯৪২ সাল থেকে ভারতীয় সেনাবাহিনীর কমান্ডার-ইন-চীফ ফিল্ড মার্শাল স্যার ক্লাউড অচিনলেক ব্রিটিশদের দৃঢ়তার সাথে বলেছিলেন, "যদি ভারতীয় সেনাবাহিনী না থাকতো, তবে উভয় যুদ্ধে [দ্বিতীয় বিশ্বযুদ্ধ ও দ্বিতীয়] তারা আসতে পারতো না।"
মুসলিম লীগ ব্রিটিশ যুদ্ধের প্রচেষ্টাকে সমর্থন করেছিল যখন ভারতের বৃহত্তম এবং সর্বাধিক প্রভাবশালী রাজনৈতিক দল ভারতীয় জাতীয় কংগ্রেসে ব্রিটেনকে সাহায্য করার আগে স্বাধীনতা দাবি করেছিল। লন্ডন প্রত্যাখ্যান এবং কংগ্রেস যখন ১৯৪২ সালের আগস্ট মাসে "ভারত ছাড়ো" প্রচারণা ঘোষণা করেছিল, তখন তার কয়েক হাজার নেতাকে ব্রিটিশরা কারাগারে বন্দি করেছিল। এদিকে, ভারতীয় নেতা সুভাষ চন্দ্র বসুর নেতৃত্বে জাপান ভারতীয় জাতীয় সেনাবাহিনী গঠন করে, যা ব্রিটিশদের বিরুদ্ধে যুদ্ধ করেছিল। ব্রিটিশ ঔপনিবেশিক শাসক সেনা ও যুদ্ধে নিয়োজিত কর্মীদের জন্য বিপুল পরিমাণ খাদ্য মজুদ করায় ১৯৪৩ সালে বাংলায় একটি দুর্ভিক্ষে ক্ষুধার্ততা লক্ষ লক্ষ লোক মারা যায় এবং চার্চিলের জরুরি খাদ্য ত্রাণ সরবরাহের অনিচ্ছা সম্পর্কে একটি অত্যন্ত বিতর্কিত বিষয় রয়ে গেছে।
মিত্রশক্তির অভিযানে ভারতীয় অংশগ্রহণ শক্তিশালী ছিল। ভারতের আর্থিক, শিল্প ও সামরিক সহায়তা নাৎসি জার্মানি ও সাম্রাজ্য জাপানের বিরুদ্ধে ব্রিটিশ অভিযানের একটি গুরুত্বপূর্ণ উপাদান গঠন করে। ভারত মহাসাগরের তীরে ভারতের কৌশলগত অবস্থান, তার বিশাল অস্ত্রশস্ত্র এবং তার বিশাল সশস্ত্র বাহিনী দক্ষিণ-পূর্ব এশিয়ার থিয়েটারে সাম্রাজ্য জাপানের অগ্রগতি রোধে মূলক ভূমিকা পালন করেছিল।
ডিকশনারি অফ গ্রিক অ্যান্ড রোমান বায়োগ্রাফি অ্যান্ড মিথোলজি
ডিকশনারি অফ গ্রিক অ্যান্ড রোমান বায়োগ্রাফি অ্যান্ড মিথোলজি (ইংরেজি: "Dictionary of Greek and Roman Biography and Mythology") হল ১৮৪৯ সালে প্রকাশিত একটি বিশ্বকোষ তথা জীবনী অভিধান। ১৮৪৪ সালে মূল বইটি সামান্য পরিবর্তিত শিরোনামে প্রকাশিত হয়েছিল। তিন খণ্ডে বিভক্ত ও ৩,৭০০ পৃষ্ঠা-সম্বলিত এই অভিধানটির সম্পাদক ছিলেন উইলিয়াম স্মিথ। ১৯শ শতকের অভিধান-সংকলন বিদ্যার ক্ষেত্রে এটি একটি ধ্রুপদি কীর্তি। এই বইটি ছিল স্মিথের "ডিকশনারি অফ গ্রিক অ্যান্ড রোমান অ্যান্টিকুইটি" ও "ডিকশনারি অফ গ্রিক অ্যান্ড রোমান জিওগ্রাফি" গ্রন্থদ্বয়ের সহায়ক গ্রন্থ।
সম্পাদক ছাড়াও এই বইটিতে ৩৫ জন লেখকের একটি তালিকা দেওয়া হয়েছে। সম্পাদক নিজেও কয়েকটি সংজ্ঞা ও নিবন্ধ রচনা করেছেন। লেখকেরা ক্ল্যাসিকাল বিশেষজ্ঞ। তাঁরা প্রধানত অক্সফোর্ড, কেমব্রিজ, রাগবি স্কুল ও বন বিশ্ববিদ্যালয়ের সঙ্গে যুক্ত। তবে কয়েকজন লেখক অন্যান্য প্রতিষ্ঠানের সঙ্গে যুক্ত ছিলেন। এই গ্রন্থে জার্মান বিশেষজ্ঞ লিওনহার্ড স্মিৎজ পুরাণ সংক্রান্ত একাধিক নিবন্ধ রচনা করেছেন। উল্লেখ্য, স্মিৎজ ব্রিটেনে জার্মান ক্ল্যাসিকাল গবেষণা জনপ্রিয় করে তুলতে বিশেষ সাহায্য করেছিলেন।
জীবনী-সংক্রান্ত নিবন্ধগুলির ক্ষেত্রে স্মিথ পূর্ণাঙ্গ ও বিস্তারিত বিবরণ প্রদানের পক্ষপাতী ছিলেন। মুখবন্ধে তিনি লেখেন:এই গ্রন্থে জীবনী-সংক্রান্ত নিবন্ধগুলির মধ্যে রয়েছে সুপ্রাচীন কাল থেকে শুরু করে ৪৭৬ খ্রিস্টাব্দে পশ্চিম সাম্রাজ্যের পতন এবং ১৪৫৩ খ্রিস্টাব্দে তুর্কিদের কনস্ট্যান্টিনোপল দখলের মাধ্যমে পূর্ব সাম্রাজ্যের পতন পর্যন্ত যে কোনও গুরুত্বের সকল গ্রিক ও রোমান লেখকদের জীবনী। স্যামুয়েল শার্ক মনে করেন এডওয়ার্ড বানবেরি এই গ্রন্থে কুম্ভিলকবৃত্তি অবলম্বন করেছিলেন। ১৮৫০ সালের ৩ সেপ্টেম্বর তিনি নিজের ডায়েরিতে লেখেন:ড. স্মিথের "ডিকশনারি অফ ক্ল্যাসিকাল বায়োগ্রাফি" গ্রন্থে টলেমিদের নিয়ে লেখা নিবন্ধগুলি পড়তে পড়তে আমি সত্যিই লজ্জিত হলাম। আমার "হিস্ট্রি অফ ইজিপ্ট" বইটির সাহায্যে নিবন্ধগুলি লিখেছেন ই. এইচ. বানবেরি। যদিও তিনি আমার ভাই ড্যানের থেকে এই উদ্দেশ্যে বইটি ধার করেছিলেন, তবুও কোনওরকম ঋণস্বীকার করেননি।
বর্তমানে এই গ্রন্থটি পাবলিক ডোমেইনের আওতাভুক্ত এবং ইন্টারনেটে বিভিন্ন ওয়েবসাইটে সুলভ। বইটি এখনও বেশিরভাগ ক্ষেত্রেই নির্ভুল। অল্প কয়েকটি জীবনীসংক্রান্ত নিবন্ধের ক্ষেত্রে প্রাচীন গ্রন্থাবলির ব্যাপক সংশোধনের পরিপ্রেক্ষিতে কিছু পরিবর্তনের প্রয়োজন রয়ে গিয়েছে। তবে বইটিতে অনেক তথ্যই পাওয়া যায় না। বিশেষ করে, যেগুলি সাম্প্রতিক কালে আবিষ্কৃত হওয়া রচনা (যেমন অ্যারিস্টটলের"কনস্টিটিউশন অফ দি এথেনিয়ানস" অথবা লিনিয়ার বি-র গুপ্তলিখনের পাঠোদ্ধার) এবং শিলালিপি-সংক্রান্ত উপাদান। সম্ভবত আরও গুরুতর একটি বিষয় হল, প্রাচীন প্রমাণগুলি যে বর্ণনা প্রসঙ্গে উদ্ধৃত হয়েছে তা পরবর্তী দেড়শো বছরের অনেক ক্ষেত্রেই পরিবর্তিত হয়ে গিয়েছে।
Also the Internet Archive has a derivative work:
ডাকরা হত্যাকান্ড
ডাকার গ্রাম বাংলাদেশের খুলনা বিভাগের বাগেরহাট জেলার রামপাল উপজেলার পেরিখালী ইউনিয়নে অবস্থিত। ১৯৭১ সালে বাগেরহাট জেলা খুলনা জেলার একটি উপ-বিভাগ ছিল। ডাকড়া মংলা নদীর দক্ষিণ তীরে অবস্থিত, যা পশ্চিমে প্রবাহিত হয় এবং মংলা বন্দরের কাছে পাসুর নদীতে পড়ে। মংলা নদীর উত্তর তীরে ডানার বিপরীতে, বাঁশতলী ইউনিয়নের কৃষ্ণগঞ্জ বাজারে অবস্থিত। ডাকরা একটি প্রধানত হিন্দু গ্রাম ছিল, এটি একটি বিখ্যাত কালী মন্দির ছিল। নকড়া ঠাকুর নামেও পরিচিত বকবক চক্রবর্তী, যিনি আধ্যাত্মিক ব্যক্তিকে সবার দ্বারা সম্মানিত করেছিলেন।
অপারেশন সার্চলাইটের উদ্বোধন শেষে খুলনায় শান্তি কমিটি ও রাজাকার বাহিনী আয়োজন করা হয়। এপ্রিল মাসে, রাজাকাররা হিন্দুদের উপর নির্যাতন শুরু করে এবং তাদের সম্পত্তি লুট করে। মে মাসের মাঝামাঝি, অবিভক্ত বরিশাল জেলার পিরোজপুর , ঝালকাঠি , বরগুনা ও বরিশাল সদর উপ-বিভাগের হাজার হাজার হিন্দু এবং অবিভাজিত খুলনা জেলার বাগেরহাট উপ-বিভাগে ভারত থেকে পালানোর সময় যাত্রা হিসেবে ডাকার ব্যবহার শুরু হয়। ২১ মে, দাক্ষায় প্রায় ১০,০০০ হিন্দু শরণার্থী আটক ছিল।
বিকালে বিকেলে রাজব আলী ফকিরের নেতৃত্বে ২0 থেকে ২৫ রাজাকারের একটি দল দুই নৌকায় ডাকারে পৌঁছে। প্রথম নৌকাটি কালীগঞ্জ বাজার অতিক্রম করে মাদারতলী খালের দিকে অগ্রসর হয়। দ্বিতীয় নৌকুম কুমারখালী খাল বরাবর অগ্রসর হয় এবং তারপর মাদারতলী খাল বরাবর আকরাম আকবর আকরাম হয়ে যায়। দ্বিতীয় নৌকা থেকে রাজাকাররা নেমে আসে এবং ভিড়ে গুলি চালায়। এদিকে, প্রথম নৌকা থেকে রাজাকাররাও নিচে নামলো এবং কালী মন্দিরের দিকে এগিয়ে গিয়ে ভিড়ের মধ্যে নির্বিচারে গুলি চালায়। ভিড় কভার জন্য চলমান শুরু। অনেকে নদীতে ঢুকে পড়ে এবং গুলি করে হত্যা করা হয়। নদীতে ১৫০ জনেরও বেশি লোক গুলিবিদ্ধ। রাজাকাররা গ্রামে লুটপাট, অগ্নিসংযোগ ও ধর্ষণের শিকার। সুন্দর নারীদের যৌন দাসত্বের জন্য বন্দী করা হয়।
জামায়াতে ইসলামী নেতা একেএম ইউসুফের বিরুদ্ধে আন্তর্জাতিক অপরাধ ট্রাইব্যুনালের বিরুদ্ধে যুদ্ধাপরাধের অভিযোগ আনা হয়েছে বাংলাদেশ সরকার। ইউসুফকে হিন্দুদের গণহত্যার অভিযোগে অভিযুক্ত করা হয়েছে এবং দাক্ষার গণহত্যার জন্য সরাসরি দায়ী করা হয়েছে।
নিহতদের স্মরণে ডাকাতিতে কোনো স্মৃতিস্তম্ভ নির্মিত হয়নি। ২010 সালে ডাকার গণহত্যা স্মৃতি সংরক্ষণ পরিষদ ডাকার গণহত্যার শিকারদের স্মরণে একটি অনুষ্ঠান আয়োজন করেছিল।
পিলামেদু
পিলামেদু কোয়েম্বাটোর শহরটির পূর্ব অংশে একটি আশপাশ। এটি কোয়েম্বাটোর পৌর কর্পোরেশনের দ্বারা পরিচালিত হয়। পিলামেদু একটি রেলওয়ে স্টেশন এবং একটি আঞ্চলিক পাসপোর্ট কেন্দ্র আছে। পিলমেদু বি -৬ পুলিশ স্টেশন ফুন রিপাবলিক মলের বিপরীতে অবস্থিত।
এটি একটি প্রধান বাণিজ্যিক কেন্দ্র এবং শহরটির প্রাচীনতম আবাসিক অংশগুলির মধ্যে একটি। কোয়ম্বাতুরের আইটি খাতের উন্নয়নের কারণে গত দশকে পিলমেদুর বৃদ্ধি উল্লেখ করা যেতে পারে। একটি বাণিজ্যিক ও আবাসিক হাব হিসাবে পিলামেডুয়ের দ্রুত বৃদ্ধির কারণে শহরটির অন্যান্য অংশগুলির সংযোগের দিক দিয়ে তার ভৌগোলিক সুবিধাটিকে দায়ী করা যেতে পারে। এটি ক্রমবর্ধমান ক্রমবর্ধমান ব্যবসায়িক বর্গ ইনফরমেশন টেকনোলজি করিডোরকে সংযুক্ত করে একটি গুরুত্বপূর্ণ হাব হিসাবে কাজ করে। পিলামেদু এলাকাটি নোয়া ভারত থেকে সিট্রা কাছাকাছি কোয়ম্বাতুর আন্তর্জাতিক বিমানবন্দরে বিস্তত, যার মধ্যে রয়েছে প্রধান শিক্ষা প্রতিষ্ঠান, হাসপাতাল এবং শিল্প।
মেজর টেক্সটাইল এবং ভিজা গ্রাইন্ডার শিল্প এবং জেলার একটি উল্লেখযোগ্য সংখ্যক কারখানা এবং মোটর / পাম্প শিল্প এখানে অবস্থিত। এটি কোয়েম্বাটোর শিক্ষাবিষয়ক কেন্দ্র, বিখ্যাত চিকিৎসা, প্যারামেডিকাল, ইঞ্জিনিয়ারিং, আর্টস অ্যান্ড সায়েন্স কলেজ এবং এখানে অবস্থিত অনেক বিখ্যাত স্কুল।
পিএলএমডুও পিএসজি হাসপাতাল, মেডিকেল কলেজ হাসপাতাল, আরাভিন আই হাসপাতাল এবং কোভাই মেডিকেল সেন্টার, গোপাল নাইডু স্কুল ও হাসপাতালের মতো অনেক বড় হাসপাতালের বাড়ি। এটি কোয়েম্বাটোর টিডেল পার্ক এবং কডিশিয়া বাণিজ্য মেলা কমপ্লেক্সও রয়েছে। এ অঞ্চলে ফাঁস প্রজাতন্ত্রের বৃহত্তম অংশ রয়েছে।
আভিনাশী রোড, কোইম্বাতোর হাইওয়ে ও ক্ষুদ্র বন্দর বিভাগ দ্বারা পরিচালিত হয় । । এই উপকূলে জুড়ে চলমান এই ১৭ কিলোমিটার প্রশস্ত পিলামেদু ব্যবসার কেন্দ্রস্থল হয়ে উঠেছে। ১১ নভেম্বর ২০১১ তারিখে, পিলামেদু স্কুল এবং কলেজগুলিতে বিশেষ ব্যবস্থা এবং মন্দিরগুলির পূজাগুলির সাথে স্থানীয় ৩০০ তম বার্ষিকী উদযাপন করে।
এলাকায়, মন্দির মত 
পিলামেদু কোয়েম্বাটোর শিক্ষা কেন্দ্র
পতাকা সত্যাগ্রহ
ভারতে, পতাকা সত্যাগ্রহ (), হল ভারতের স্বাধীনতা আন্দোলনের সময় শান্তিপূর্ণ আইন অমান্য প্রচারাভিযান। জাতীয়তাবাদী পতাকা উত্তোলন করার অধিকার ও স্বাধীনতা পাবার উদ্দেশ্যে করা এবং ভারতে জাতীয়তাবাদী পতাকা উত্তোলন এবং নাগরিক স্বাধীনতা নিষিদ্ধকারী ব্রিটিশ আইনের বৈধতাকে আপত্তি জানিয়ে এই আন্দোলন শুরু হয়। পতাকা সত্যাগ্রহ সবচেয়ে উল্লেখযোগ্যভাবে পরিচালিত হয় নাগপুর শহরে ১৯২৩ সালে, কিন্তু ভারতের অন্যান্য অংশেও এই আন্দোলন চলেছিল।
ব্যক্তিগতভাবে ও প্রকাশ্যে ভবনগুলিতে (কখনও কখনও সরকারী ভবন সহ) জাতীয়তাবাদী পতাকা উত্তোলন একটি সাধারণ জাতীয়তাবাদী কার্যক্রম ছিল, বিশেষতঃ ভারতের বিপ্লবী স্বাধীনতা আন্দোলন এবং গদর পার্টির বিপ্লবীদের ক্ষেত্রে। এই ধরণের বিরুদ্ধাচরণ সারা ভারত জুড়ে বহু জাতীয়তাবাদী নেতার জন্ম দিয়েছিল, যেমন বাল গঙ্গাধর তিলক, বিপিনচন্দ্র পাল এবং লালা লাজপত রায়।
"পতাকা সত্যাগ্রহ" শব্দটি, নাগরিক স্বাধীনতা সম্পর্কিত ব্রিটিশ-আরোপিত নিষেধাজ্ঞাকে অবজ্ঞা করে এবং সমগ্র ভারতে ব্রিটিশ শাসনের বৈধতা নিয়ে বিরোধের প্রতীক রূপে পতাকা উত্তোলন হিসাবে দেখা হত। অসহযোগ আন্দোলন (১৯২০-১৯২২), লবণ সত্যাগ্রহ (১৯৩০) ও ভারত ছাড়ো আন্দোলন (১৯৪২) এর সময় এই কার্যক্রমটি বিশিষ্ট আকার ধারণ করে। এর অর্থ ছিল ,গান্ধীজীর "সত্যাগ্রহ" — অহিংস আইন অমান্য আন্দোলন — অনুসরণ করে বিপ্লব ও জাতীয় পতাকা উত্তোলন একসাথে চালিয়ে যাওয়া। জাতীয়তাবাদীদের, গ্রেফতার বা পুলিশের বিরুদ্ধে প্রতিরোধ না করে, আইন লঙ্ঘন এবং পতাকা উত্তোলনে উৎসাহিত করা হ্ত।
গান্ধীজি এবং ভারতীয় জাতীয় কংগ্রেসের নেতৃত্বে, জাতীয়তাবাদী বিদ্রোহের সময় পতাকা সত্যাগ্রহ ছিল সবচেয়ে সাধারণ এক প্রতিবাদের ভাষা। বড় শোভাযাত্রায় এবং জাতীয়তাবাদী জমায়েতে নিয়মিতভাবে জাতীয় পতাকাকে সামনে রাখা হত। ৩১শে ডিসেম্বর ১৯২৯ সালে কংগ্রেস পূর্ণ স্বরাজের মাধ্যমে স্বাধীনতার দাবি গ্রহণের সিদ্ধান্ত নেয় এবং কংগ্রেস সভাপতি জওহরলাল নেহ্‌রু রাভি নদীর তীরে জাতীয় পতাকা উত্তোলন করেন। ১৯৪২ সালের ৭ই আগস্ট মুম্বইতে (তখনকার বোম্বে) ভারত ছাড়ো আন্দোলনের শুরুতে গোয়ালিয়া ট্যাঙ্ক মাঠে পতাকা উত্তোলন করা হয়। 
১৯২৩ সালে বহুদিন ধরে নাগপুর এবং জবলপুরের পতাকা সত্যাগ্রহ চলেছিল। পতাকা উত্তোলনের অধিকারের দাবিতে জাতীয়তাবাদী বিক্ষোভকারীদের গ্রেফতার ভারত জুড়ে হৈচৈ ফেলে দিয়েছিল, বিশেষতঃ গান্ধীজী গ্রেপ্তার হবার পর। জাতীয়তাবাদী নেতারা, যেমন সর্দার পটেল, যমুনালাল বাজাজ, চক্রবর্তী রাজাগোপালাচারী, ড. রাজেন্দ্র প্রসাদ এবং বিনোবা ভাবে বিদ্রোহ সংগঠিত করেন এবং দূর দক্ষিণের ত্রিভাংকোর রাজ্য সহ বিভিন্ন অঞ্চলের হাজার হাজার মানুষ নাগপুর এবং কেন্দ্রীয় প্রদেশের (এখন মহারাষ্ট্র) বিভিন্ন জায়গা ও মধ্যপ্রদেশ গমন করেন, আইন অমান্য আন্দোলনে অংশগ্রহণ করতে। শেষ পর্যন্ত, ব্রিটিশরা পটেল ও অন্যান্য কংগ্রেস নেতৃত্বের সাথে একটি চুক্তি করেন, যাতে বিক্ষোভকারীরা বিনা বাধায় তাঁদের পদযাত্রা করতে পারেন এবং যাঁদের গ্রেপ্তার করা হয়েছিল তাঁদের মুক্তি দেওয়া হয়।
১৯৩৮ সালে মহীশূরে (এখন কর্ণাটক) উল্লেখযোগ্য পতাকা সত্যাগ্রহ সংগঠিত হয়। স্বাধীনতা দিবস (১৫ই আগষ্ট) এবং প্রজাতন্ত্র দিবসের (২৬শে জানুয়ারী) বার্ষিকী উদযাপনের অংশ হিসাবে প্রচুর উৎসব এবং বিদ্রোহের পুনর্ঘটন করা হয়েছে।
কেনি বেঞ্জামিন
কেনেথ চার্লি গ্রিফিথ কেনি বেঞ্জামিন (; জন্ম: ৮ এপ্রিল, ১৯৬৭) অ্যান্টিগুয়ার সেন্ট জোন্স এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া ও বার্বাবুদা, লিওয়ার্ড আইল্যান্ডস; দক্ষিণ আফ্রিকার ইস্টার্নস, গটেং এবং ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী উপস্থাপন করতেন কেনেথ বেঞ্জামিন নামে পরিচিত কেনি বেঞ্জামিন।
ডানহাতি ফাস্ট বোলার কেনি বেঞ্জামিন তাঁর আন্তর্জাতিক ক্রিকেট জীবনে অধিকাংশ সময়ই কোর্টনি ওয়ালস ও কার্টলি অ্যামব্রোসের সাথে একযোগে বোলিং আক্রমণ কার্য পরিচালনায় অগ্রসর হতেন।
সমগ্র খেলোয়াড়ী জীবনে ২৬ টেস্ট ও ২৬টি একদিনের আন্তর্জাতিকে ওয়েস্ট ইন্ডিজের পক্ষে খেলেছেন। ১৯৯১-৯২ মৌসুমে ওয়েস্ট ইন্ডিজের সদস্যরূপে দক্ষিণ আফ্রিকার বিপক্ষে দ্বি-পক্ষীয় টেস্ট সিরিজের ইতিহাসের প্রথম টেস্টে অভিষেক ঘটে তাঁর। ১৯৯৩-৯৪ মৌসুমের পূর্ব-পর্যন্ত নিজ নামের প্রতি কোনরূপ সুবিচার করতে পারেননি তিনি।
১৯৯৩-৯৪ মৌসুমে ইংল্যান্ডের বিপক্ষে ৬/৬৬ পান। এর পরের টেস্টেই সাত উইকেট দখল করেন। সিরিজ শেষে ২২ উইকেটের তকমা গায়ে লাগান।
ইংল্যান্ড ও দক্ষিণ আফ্রিকার ঘরোয়া ক্রিকেটে সম্পৃক্ত ছিলেন তিনি। ক্রিকেট খেলা থেকে অবসর গ্রহণের পর মার্কিন যুক্তরাষ্ট্র ক্রিকেট দলের কোচের দায়িত্ব পালন করেন। ইংল্যান্ডে অবস্থানকালে নর্দার্ন প্রিমিয়ার লীগ প্রতিযোগিতায় নেদারফিল্ড ক্রিকেট দলে (কেন্ডাল) খেলেছিলেন। ঐ সময়েই বিদ্যালয়ের ছাত্রদের প্রশিক্ষণ কার্যের সাথে নিজেকে সম্পৃক্ত করেন। তাঁর ছাত্র ও
ইংল্যান্ডের পক্ষে আন্তর্জাতিক পর্যায়ে রাগবি খেলায় অংশগ্রহণকারী উইল গ্রীনউড প্রশিক্ষণ গ্রহণ করেছিলেন। কেনি বেঞ্জামিন প্রশিক্ষণ প্রদানকালে যা বলতেন পরবর্তীতে তিনি উদ্বৃতি করেছেন ঠিক এভাবে, ‘ঘোড়া সম্পর্কে পর্যাপ্ত জ্ঞান না থাকলে সে তোমাকে ধোঁকা দেবেই। মাত্র এক গজ সামনে চলে আস ও কখনো মুখোমুখি হওনি এমন ধরনের দ্রুতগতিসম্পন্ন বলের বিপক্ষে জ্বলে ওঠো। এরপর তিনি উইকেটের সামনে হেটে আসতেন ও আয়েশি ওয়েস্ট ইন্ডিয়ান ধাঁচে ধীরলয়ে বলতেন, আমার জালঘেরা আবদ্ধ সময়ে বিশৃঙ্খল পরিবেশের সৃষ্টি করবে না।’
মাইকেল ভন তাঁর আত্মজীবনীতে জালঘেরা অনুশীলন পর্বে বেঞ্জামিনের বল ভয়ার্ত মনে মোকাবেলা করার কথা তুলে ধরেছেন। এরফলে ফাস্ট বোলারদের বিপক্ষে তার খেলার উত্তরণে সবিশেষ প্রভাব ফেলে।
রিকুই পুইগ
রিচার্ড "রুকুই" পুইগ মার্টি (; জন্ম ১৩ আগষ্ট ১৯৯৯) হলেন একজন স্পেনীয় পেশাদার ফুটবলার যিনি এফসি বার্সেলোনা বি এর হয়ে একজন সেন্ট্রাল মিডফোল্ডার হিসেবে খেলে থাকেন।
জন্ম, বার্সেলোনা-এর মাটাডেপেরা নামক প্রদেশে, ২০১৩ সালে পুইগ আরেক স্পেনীয় ক্লাব ইউএফবি জুবেক টেরেসা থেকে জনপ্রিয় স্পেনীয় ফুটবল ক্লাব বার্সেলোনা-এর কিশোর বিভাগে যোগদান করেন। ক্লাবটির কিশোর পর্যায়ের অংশে উন্নতি করার পর, ২০১৮ সালের ২৪শে ফেব্রুয়ারীতে, সেগান্ডা ডিভিশন চ্যাম্পিয়নশিপ নামক প্রতিযোগিতায় আরেক দল জিমনাস্টিক দ্য টেরাগোনা-এর বিপক্ষে খেলায় তার জেষ্ঠ দল বার্সেলোনা বি-এর হয়ে অভিষেক হয়, ঘরের মাঠে ১-১ গোলে ড্র হওয়া খেলাটিতে দ্বিতীয়ার্ধে তিনি তার সতীর্থ মার্কাস ম্যাগোয়েনে-এর বদলে মাঠে নামেন।
২০১৮ সালের ৫ই ডিসেম্বর, ঘরের মাঠে হওয়া কোপা ডেল রে ম্যাচে আরেক স্পেনীয় ক্লাব কালচারাল লিওনেসা-এর বিপক্ষে ৪-১ গোল ব্যববধানে বিজয়ী হওয়া ম্যাচে খেলার মধ্য দিয়ে পুইগের প্রথম সারির জেষ্ঠ দলে অভিষেক হয়, তিনি ম্যাচ চলাকালীন ৫৫তম মিনিটে মাঠে নামেন এবং চতুর্থ গোলটি করতে সহায়তা করেন।
পুইগের বাবা, কার্লোসও একজন ফুটবলার ছিলেন। তিনি একজন লেফ্ট ব্যাক হিসেবে খেলতেন, তিনি তার পুরো ফুটবলীয় খেলোয়াড়ী জীবন টেরেসা এফসি-এর প্রতিনিধিত্ব করে কাটিয়ে দেন।
যেতে পারি কিন্তু কেন যাবো
যেতে পারি কিন্তু কেন যাবো ১৯৮২ সালে প্রকাশিত ভারতীয় বাঙালি কবি শক্তি চট্টোপাধ্যায়ের ৩২তম কাব্যগ্রন্থ। এটি ভারতের কলকাতার বেনিয়াটোলায় অবস্থিত আনন্দ পাবলিশার্স প্রাইভেট লিমিটেড কর্তৃক ১৯৮২ সালের মার্চে গ্রন্থাকারে প্রকাশিত হয়। সুনীল শীলের প্রচ্ছদকৃত শক্তি চট্টোপাধ্যায় এই কাব্যগ্রন্থটি উৎসর্গ করা হয়েছিল: 'ম্যাডাম আর সুবোধকে' (শিপ্রা ও সুবোধ দাস)। অক্টোবর ২০১৫ সালে একই প্রকাশনা প্রতিষ্ঠান থেকে এটির ত্রয়োদশ সংস্করণ প্রকাশিত হয়। একই শিরোনাম কাব্যগ্রন্থে একটি কবিতা রয়েছে।
১৯৮৩ সালে, শক্তি চট্টোপাধ্যায় এই কাব্যগ্রন্থের জন্য সাহিত্য অকাদেমি পুরস্কার লাভ করেন। ১৯৯৪ সালে "আই ক্যান, বাট হোয়াই শুড আই গো" শিরোনামে জয়ন্ত মহাপাত্র কর্তৃক ইংরেজি ভাষায় এটির অনুবাদ প্রকাশিত হয়। ১৯৯৯ সালে "যা সাকি ছি কিন্তু কিয়ে যাও" শিরোনামে রাম চরণ ঠাকুর কর্তৃক মৈথিলী ভাষায় এটির অনুবাদ প্রকাশিত হয়।
এই কাব্যগ্রন্থে মোট ?টি কবিতা অন্তর্ভুক্ত হয়েছে।
পাতাল
পাতাল বা অধোলোক হল বিভিন্ন ধর্মসংস্কৃতিতে মৃতদের জগত বা মৃত্যু-পরবর্তী (পরলৌকিক) স্থান যা অবস্থিত জীবিতদের জগত বা ইহজগতের নিচে। পাতালের ধারণা প্রায় সব সভ্যতাতেই পাওয়া যায় এবং "হয়ত মানবজাতির আদি হতেই অস্তিমান"। পাতালশ্রুতির প্রচলিত বৈশিষ্ট্যগুলোর মধ্যে রয়েছে নিয়ত কোন বীরত্বপূর্ণ উদ্দেশ্যে জীবন্ত মানুষের পাতাল ভ্রমণের কথা। অন্যান্য পুরাকথা এমন ঐতিহ্য বলবত করে যে আত্মার পাতালগমন বা অধোলোকে প্রবেশের জন্য কিছু অনুষ্ঠান-ক্রিয়াকর্ম যথাযথ পালন করা প্রয়োজন, যেমন ভারতীয় হিন্দু সমাজে বিশ্বাস করা হয় যে কারোর শেষকৃত্য না হলে সে সমাজের অপকারের উদ্দেশ্যে ভূত হয়ে ফিরে আসে। সামাজিক মর্যাদাবান ব্যাক্তিদের সঠিক ভাবে পাতাল পাড়ি দিতে ভূষিত ও সজ্জিত করা হত।
এই তালিকায় আছে বিভিন্ন অতিকথায় উল্লেখিত পাতালের নাম।
জনপ্রিয় সংস্কৃতিতে আজাদ হিন্দ ফৌজ
আজাদ হিন্দ ফৌজ (আইএনএ) এবং এর নেতা সুভাষ চন্দ্র বসু ভারতের মধ্যে জনপ্রিয় ও আবেগপূর্ণ ব্যাপার হিসেবে পরিগণিত। লাল দুর্গ মামলা চলার সময়কালে এই বিষয়টা ভারতব্যাপী জনগণের উপলব্ধির মধ্যে আসে, এটা সারা বিশ্বের ফৌজি ঐতিহাসিকগণের কাজ করার রাস্তা তৈরি করে দেয়। ক্রমান্বয়ে এই ব্যাপারটা অনেক রকম শিক্ষাগত, ঐতিহাসিক এবং জনপ্রিয় প্রকৃতির প্রকল্পের বিষয়বস্তু হয় ওঠে। এগুলোর মধ্যে কয়েকটা বিশেষভাবে ফৌজিদের, কিছু আলাদা করে আজাদ হিন্দ ফৌজের প্রক্তনী ছিলেন - এর মধ্যে জীবনীমূলক অথবা আত্মজীবনীমূলক, যেখানে অন্য কিছু ঐতিহাসিক এবং রাজনৈতক কাজ ছিল, যেগুলো সবই আজাদ হিন্দ ফৌজের গল্পভিত্তিক। এগুলোর এক বিশাল সংখ্যার মধ্যে সুভাষ চন্দ্র বসু এবং আজাদ হিন্দ ফৌজের সঙ্গে তাঁর কাজ নিয়ে ব্যাখ্যা পাওয়া যায়।
সিঙ্গাপুর-এর আজাদ হিন্দ ফৌজ যুদ্ধ স্মারকটা আইএনএ-র 'অজ্ঞাত যোদ্ধা'দের স্মৃতি রক্ষার্থে তৈরি হয়। ১৯৪৫ খ্রিস্টাব্দের ৮ জুলাই শুরু হওয়া স্মারকটা সিঙ্গাপুরের এসপ্ল্যানেড পার্ক-এ স্থাপিত হয়েছিল। মিত্রশক্তির সেনাবাহিনী যখন এই শহর দখল করে সেই সময় লর্ড মাউন্টব্যাটেন-এর আদেশে এটা ধ্বংস করে দেওয়া হয়। যুদ্ধ স্মারকের ওপর খোদাই করা শব্দসমূহে আজাদ হিন্দ ফৌজের নীতিকথা ছিল: "ইত্তেফাক" (ঐক্য), "এতমাদ" (বিশ্বাস) এবং "কুরবানি" (বলিদান)।
প্রাক্তন আজাদ হিন্দ ফৌজ স্মৃতিস্তম্ভ ("চিনা": 印度国民军纪念碑), সিঙ্গাপুরের ভারতীয় সম্প্রদায়ের আর্থিক সাহায্যে নির্মিত পুরোনো স্মারকটা যেখানে দাঁড়িয়েছিল, সেখানেই ১৯৪৫ খ্রিস্টাব্দে সিঙ্গাপুরের জাতীয় হেরিটেজ পর্ষদ্ দ্বারা এই স্তম্ভ স্থাপিত হয়েছিল। এই জায়গাটা বর্তমানে সিঙ্গাপুরের সরকারি ঐতিহাসিক প্রদর্শনীয় স্থানের মধ্যে অন্যতম 
আজাদ হিন্দ ফৌজ স্মারক, মইরং, মণিপুর, সেই স্মৃতি বহন করছে যেখানে কর্নেল শওকত হায়াত মালিক আজাদ হিন্দ ফৌজের পতাকা উড়িয়েছিলেন। আজাদ হিন্দ ফৌজের দখল করা প্রথম ভারতীয় ভূখণ্ড ছিল মইরং। ২০০৪ খ্রিস্টাব্দে বিদ্রোহীদের আক্রমণে স্মারকটা ক্ষতির সম্মুখিন হয়, যখন প্রবেশদ্বারের খিলানের বাঘকে ভেঙে দেওয়া হয়েছিল।
স্বতন্ত্রতা সেনানী স্মারক (স্বাধীনতার সৈনিকদের স্মৃতিতে স্মারক) দিল্লিতে যমুনা নদীর তীরে, লাল কেল্লার লাগোয়া, সেলিমগড়-এ আজাদ হিন্দ ফৌজের (আইএনএ) একটা স্মারক। এই প্রদর্শশালাটা বহু বছর ধরে অবহেলায় ভগ্নদশার মধ্যে পড়ে আছে। এর প্রদর্শগুলোর মধ্যে আছে: কর্নেল প্রেম সিংঘল পরিহিত আজাদ হিন্দ ফৌজের উর্দি, কর্নেল গুরুবকশ সিং ধিলনের অশ্বচালনা বুট এবং কোটের বোতাম, সুভাষ চন্দ্র বসুর আলোকচিত্র। এছাড়া, একটা আলাদা গ্যালারিতে রাখা আছে ১৯৯৫ খ্রিস্টাব্দে দুর্গের মধ্যে ভারতীয় প্রত্নতাত্ত্বিক সর্বেক্ষণ-এর খননকার্যে উপলব্ধ জিনিসপত্র এবং আলোকচিত্রসমূহ।ভারতীয় ডাক বিভাগ তাদের স্মারক ইন্ডিয়াজ ফ্রিডম স্ট্রাগল থ্রু ইন্ডিয়া পোস্টেজ স্ট্যাম্পস বইতে আরো চালু না-করা ছ-টা আজাদ হিন্দ ডাকটিকিট জুড়েছিল। নয়া দিল্লি শহরে আাজাদ হিন্দ ফৌজের নাম দিয়ে উৎসর্গ করা হয়। "আজাদ হিন্দ ফৌজ মার্গ" (আজাদ হিন্দ ফৌজ রাস্তা), এবং বাড়িগুলোতে চালু হয় নেতাজি সুভাষ ইন্সটিটিউট অফ টেকনোলজি।
১৯৪৬ খ্রিস্টাব্দের প্রথমদিকে আজাদ হিন্দ ফৌজের ওপর সর্বপ্রথম সাহিত্যকর্ম প্রকাশিত হয়েছিল। কয়েকজন আজাদ হিন্দ ফৌজকে কেন্দ্র করে কল্পকাহিনির বিষয় নিয়ে কাজ করেছিলেন, অন্যেরা প্রাক্তন সেনা-কর্মীদের কাছ থেকে পাওয়া রেকর্ডের ভিত্তিতে লেখকের কাজ করেন, অথবা যে তথ্য মামলাগুলো এবং ব্রিটিশ গোয়েন্দা বিভাগ সংগ্রহের থেকে লেখকরা নিতে সক্ষম হয়েছিল সেগুলো প্রকাশ পেয়েছিল। এর মধ্যে কিছু সাহিত্য আজাদ হিন্দ ফৌজ মামলা থেকেই সামনে এসেছিল। আজাদ হিন্দ ফৌজ সম্পর্কে নজরে আসার মতো সাহিত্যকর্মগুলো হল:
পাতাল (দ্ব্যর্থতা নিরসন)
পাতাল শব্দটি সাধারণভাবে ভূগর্ভ বা সেখানে অবস্থিত কিছুকে বুঝাতে ব্যবহৃত হয়। 
ধর্মীয় ও পৌরাণিকভাবে এটি নিম্নের একটি বিষয়কে নির্দেশ করতে পারে:
নরক (দ্ব্যর্থতা নিরসন)
নরক শব্দটি নিম্নের একটি বিষয়কে নির্দেশ করতে পারে:
বিরামপুর রেলওয়ে স্টেশন
বিরামপুর রেলওয়ে স্টেশন বাংলাদেশের দিনাজপুর জেলার বিরামপুর উপজেলার একটি রেলওয়ে স্টেশন। এটি বিরামপুরের সাথে বাংলাদেশের অন্যান্য জায়গার যোগাযোগের জন্য গুরুত্বপূর্ণ টার্মিনাল।
প্রথমত, দিনাজপুরের দক্ষিণ অঞ্চলের জনবহুল এলাকা হওয়ায় এখানে স্টেশন নির্মাণ করা হয়। এর পূর্ব নাম ছিল চরকই স্টেশন।
বিরামপুর স্টেশন দিনাজপুর জেলার বিরামপুর উপজেলায় অবস্থিত।
বিরামপুর রেলওয়ে স্টেশন থেকে দৈনিক ১০টি ট্রেন বাংলাদেশের বিভিন্ন গন্তব্যে ছেড়ে যায়। যাত্রীদের সেবাদানের জন্য বিরামপুর স্টেশনে এবং বিভিন্ন বিভাগে বহুসংখ্যক কর্মচারি কর্মরত। এরপরও নানা সমস্যায় জর্জরিত বিরামপুর রেলওয়ে স্টেশন। যাত্রী বেড়েছে বহুগুণ। দিন রাত সব সবসময় এখানে মানুষের যাতায়াত থাকে।
বিরামপুর স্টেশনে উত্তরবঙ্গগামী সকল ট্রেন বিরতি দেয়। ঢাকা হতে মোট ৩টি ট্রেন চলাচল করে:
লরেন্স হার্ভি
লরেন্স হার্ভি (; জন্ম: লারুশ্‌কা মিসচা স্কিকনে, ১ অক্টোবর ১৯২৮ - ২৫ নভেম্বর ১৯৭৩) ছিলেন একজন লিথুয়ানীয় ব্রিটিশ অভিনেতা। পঁচিশ বছরের কর্মজীবনে হার্ভি যুক্তরাজ্য ও মার্কিন যুক্তরাষ্ট্রে মঞ্চ, চলচ্চিত্র ও টেলিভিশনে অভিনয় করেছেন। তিনি "রুম অ্যাট দ্য টপ" (১৯৫৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কার ও শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন এবং "দ্য ওয়ান্ডারফুল ওয়ার্ল্ড অব দ্য ব্রাদার্স গ্রিম" (১৯৬২) ছবিতে ভিলহেল্ম গ্রিম চরিত্রে অভিনয় করে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি "দি অ্যালামো" (১৯৬০)-এ উইলিয়াম ব্যারেট ট্র্যাভিস এবং "দ্য মাঞ্চুরিয়ান ক্যান্ডিডেট" (১৯৬২)-এ রেমন্ড শ চরিত্রে অভিনয় করে সফলতা অর্জন করেন।
বাংলাদেশ নৌবাহিনী স্কুল এন্ড কলেজ, খুলনা
বাংলাদেশ নৌবাহিনী স্কুল এন্ড কলেজ খুলনায় বাংলাদেশ নৌবাহিনীর নিজস্ব ও সংরক্ষিত নৌ আবাসিক এলাকায় অবস্থিত একটি বিদ্যালয়। এটি খুলনা-যশোর মহাসড়কের পশ্চিম পার্শ্বে (শহীদ শেখ আবু নাসের হাসপাতালে বিপরীত পার্শ্বে) অবস্থিত। এই বিদ্যালয়ে ২টি পাঁচ তলা ভবন, একটি তিন তলা ভবন, একটি এক তলা ভবন রয়েছে। এছাড়া একটি মিলনায়তন রয়েছে।
১৯৭৯ সালে নৌবাহিনীর মাধ্যমিক বিদ্যালয় যাত্রা শুরু হয়। ২০০৩ সালে গণপ্রজাতন্ত্রী বাংলাদেশ সরকারের শিক্ষা মন্ত্রনালয় এবং মাধ্যমিক ও উচ্চ মাধ্যমিক শিক্ষা বোর্ড যশোর কর্তৃক অনুমোদিত হয়ে একাদশ ও দ্বাদশ শ্রেণি সংযোজনের মাধ্যমে কলেজ উন্নীত করা হয়।
দোজখ (পারসিক পুরাণ)
দোজখ / দোযখ বা দুযখ () হল পারসিক পুরাণে নরক।
এ শব্দটি এসেছে আবেস্তা ভাষায় "দও‘অন উহ-" এবং মধ্য পারসিক ভাষায় "দুযোখ়" হতে।
পারসিক পুরাণে নরক একটি গভীর কুয়া হিসেবে বর্ণিত - এটি ভয়াবহ কারণ এটি অন্ধকার, দুর্গন্ধযুক্ত ও অতিশয় সংকীর্ণ। সবচেয়ে ক্ষুদ্রতম খ্রাফস্তার (অপকারক প্রাণী) পর্বত সমান বৃহৎ এবং তারা প্রেরিত অভিশপ্তদের আত্মা ভক্ষণ করে। সেখানে প্রেরিতদের পাপ অনুসারে সবচেয়ে জঘন্যতম শাস্তি ও যন্ত্রণা দেয়া হয়। যৌন অপরাধের ওপর বেশ জোর দেয়া হয়েছে তবে অন্যান্য কর্মেরও উল্লেখ আছে যসব মজদীয় নৈতিক আদর্শের বহির্ভূত।
দোজখ প্রথমত আহ্রিমান, পিশাচ ও দ্রুজদের বাসস্থান। সব বায়ুমণ্ডলীয় দুর্যোগ যেমন তুষারপাত, শীত, জলবৃষ্টি, শিলাবৃষ্টি, তাপদাহ এর থেকে আসে বলে ধরা হয়।
বিরূপঙ্ক
বিরূপঙ্ক (Modulation index) বলতে বিরূপন পদ্ধতিতে তথ্য সংকেত বাহক সংকেতের সঙ্গে কতটা পরিমান বিরূপিত হবে তা বোঝায়।:
বিরূপন পদ্ধতি অনুসারে এটি তিন প্রকার।এটি সংকেত তরঙ্গের বিস্তার ও বাহক তরঙ্গের বিস্তারের অনুপাতকে বোঝায়। গাণিতিকভাবে প্রকাশ করলে,
যেখানে formula_2 এবং formula_3 সংকেত তরঙ্গের ও বাহক তরঙ্গ বিস্তারকে বোঝায়।
এই পদ্ধতিতে সংকেত তরঙ্গটির কম্পাঙ্ক বাহক তরঙ্গের কম্পাঙ্কের সাথে পরিবর্তিত হয়। গাণিতিক ভাবে প্রকাশ করলে:
যেখানে formula_5 সংকেত তরঙ্গের সর্বোচ্চ কম্পাঙ্ক এবং formula_6 বাহক তরঙ্গ ও পরিবর্তিত তরঙ্গের কম্পাঙ্কের পার্থক্যকে বোঝায়।
এই পদ্ধতিতে বিরূপঙ্কএর গাণিতিক রূপটি:
যেখানে formula_8 দশার পার্থক্যকে বোঝায়।
ইম্ফলের যুদ্ধ
ইম্ফলের যুদ্ধটি উত্তরপূর্ব ভারতের মণিপুর রাজ্যের রাজধানী ইম্ফলের আশেপাশের অঞ্চলে ১৯৪৪ সালের মার্চ থেকে জুলাই মাসের মধ্যে সংঘটিত হয়েছিল। জাপানী সেনারা ইম্ফলে মিত্র বাহিনীকে ধ্বংস করা এবং ভারত আক্রমণ করার চেষ্টা করেছিল, কিন্তু জাপানী সেনারা প্রচুর ক্ষয়ক্ষতিসহ বার্মা ফিরে আসে। একসাথে রাস্তায় সমকালীন কোহিমা যুদ্ধ যার দ্বারা ইম্ফলে আটক মিত্রশক্তির সৈন্যরা মুক্তি পেয়েছিল। এই যুদ্ধটি দ্বিতীয় বিশ্বযুদ্ধের দক্ষিণ-পূর্ব এশীয় যুদ্ধ ক্ষেত্রের অংশ বার্মা অভিযানের বাঁক ঘুড়িয়ে দিয়েছিল। কোহিমা ও ইম্ফলে পরাজয় জাপানের ইতিহাসের সেই সময়কার সবচেয়ে বড় পরাজয় ছিল। পশ্চাদপসরণ সময় ক্ষুধা, রোগ এবং ক্লান্তির ফলে বেশির ভাগ জাপানীদের মৃত্যুর ঘটে।
১৯৪৪ সালের শুরুতে, জাপানদের বিরুদ্ধে বিভিন্ন ফ্রন্টে যুদ্ধ চলছিল। তারা কেন্দ্রীয় ও দক্ষিণ-পশ্চিম প্রশান্ত মহাসাগরীয় অঞ্চলে ফিরে যাচ্ছিল এবং তাদের বাণিজ্যিক জাহাজগুলিকে মিত্রশক্তি ডুবোজাহাজ এবং বিমান দ্বারা আক্রমণ চালাচ্ছিল। দক্ষিণ-পূর্ব এশিয়ায় তারা পূর্ববর্তী বছরে তাদের লাইন ধরে রেখেছিল, কিন্তু জোট ভারত ও চীনের ইউনান প্রদেশ থেকে বার্মায় বেশ কয়েকটি আক্রমণকারীর প্রস্তুতি নিচ্ছিল। বিশেষত, বার্মার সীমান্তে মণিপুরের ইম্ফল শহরে বিমানবন্দর, শিবির এবং সরবরাহের সাথে যুক্ত একটি উল্লেখযোগ্য যৌথ যৌক্তিক ভিত্তি গড়ে উঠেছিল। ব্রহ্মপুত্র নদী উপত্যকায় ডিমাপুরের একটি বৃহত্তর বেসের সাথে ইম্ফলটি একটি রাস্তা দ্বারা সংযুক্ত ছিল, যা খাড়া এবং বনভূমি নাগা পাহাড়ের মাধ্যমে ১০০ মাইল (১৬০ কিমি) পর্যন্ত ক্ষত ছিল।
ইম্ফলের যুদ্ধে চতুর্থ কর্পস অংশ নিয়ে ছিল, যা লেফটেন্যান্ট-জেনারেল জিওফ্রে স্কোনের দ্বারা পরিচালিত হয়েছিল। কর্পসটি জেনারেল উইলিয়াম স্লিমের নেতৃত্বে ব্রিটিশ চতুর্দশ সেনাবাহিনীর অংশ ছিল। কারণ মিত্রশক্তি আক্রমণাত্মক আক্রমণ করার পরিকল্পনা করছিল, কর্পসের ইউনিটগুলি চিন্ডউইন নদীর কাছে পৌঁছেছিল এবং ব্যাপকভাবে বিচ্ছিন্ন হয়ে গিয়েছিল এবং তাই তারা বিচ্ছিন্ন এবং ছড়িয়ে থাকার ফলে দুর্বল ছিল।
মার্চ ১৯৩৪ সালে বার্মার জাপানি কমান্ডটি পুনর্গঠন করা হয়েছিল। বার্মা এরিয়া আর্মির একটি নতুন সদর দপ্তর লেফটেন্যান্ট-জেনারেল মাসাকাজু কাবাবের অধীনে তৈরি করা হয়েছিল। তার অধীনস্থ গঠন, ইম্ফল ও আসামের সম্মুখভাগের কেন্দ্রীয় অংশের জন্য দায়ী ছিল পঞ্চদশতম সেনা। ১৯৪৩ সালের জুলাই মাসে লেফটেন্যান্ট জেনারেল রেনা মুতাগুচি এই সেনার কমান্ডার হিসাবে নিযুক্ত হন। তিনি কমান্ড পদে দায়িত্ব গ্রহণের মুহূর্ত থেকেই জোরপূর্বক ভারত আক্রমণের পক্ষে সমর্থন দেন। ফলে তাঁর উদ্দেশ্য জটিল বলে মনে হয়।
২০১৭ উয়েফা সুপার কাপ
২০১৭ উয়েফা সুপার কাপ হচ্ছে উয়েফা সুপার কাপের ৪২তম আসর, এটি উয়েফা কর্তৃক আয়োজিত একটি বার্ষিক ফুটবল ম্যাচ এবং দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের বর্তমান চ্যাম্পিয়নদ্বয় একে অপরের বিরুদ্ধে মুখোমুখি হয়। এই ম্যাচে ২০১৬–১৭ উয়েফা চ্যাম্পিয়নস লীগ বিজয়ী স্পেনীয় লা লিগার ক্লাব রিয়াল মাদ্রিদ এবং ২০১৬–১৭ উয়েফা ইউরোপা লীগ বিজয়ী ইংরেজ প্রিমিয়ার লীগের ক্লাব ম্যানচেস্টার ইউনাইটেড মুখোমুখি হয়েছিল। এই ম্যাচটি ২০১৭ সালের ৮ই আগস্ট তারিখে, উয়েফার ইতিহাসে প্রথমবারের মতো ম্যাসেডোনিয়ার স্কোপিয়ের ফিলিপ ২ এরিনায় অনুষ্ঠিত হয়েছিল।
এই ম্যাচে রিয়াল মাদ্রিদ ম্যানচেস্টার ইউনাইটেডকে ২–১ গোলে হারিয়ে টানা দ্বিতীয় এবং সর্বমোট চতুর্থ বারের মতো উয়েফা সুপার কাপের শিরোপা জয়লাভ করতে সক্ষম হয়।
উয়েফা চ্যাম্পিয়নস লীগ বিজয়ী দল প্রশাসনিক উদ্দেশ্যে এই ম্যাচের "হোম" উপাধি লাভ করেছে।
বানৌজা ধলেশ্বরী
বানৌজা "ধলেশ্বরী" বাংলাদেশ নৌবাহিনীর একটি ক্যাসল ক্লাসের ক্ষেপণাস্ত্রবাহি কর্ভেট। জাহাজটি ২০১১ সাল থেকে বাংলাদেশ নৌবাহিনীর সাথে যুক্ত আছে।
বানৌজা ধলেশ্বরী দৈর্ঘ্যে , প্রস্থে এবং গভীরতায় । জাহাজটিতে দুইটি রাস্টন ১২আরকেসি ডিজেল ইঞ্জিন রয়েছে যার সাহায্যে এটি সাধারণ গতিতে এবং সর্বোচ্চ গতিতে চলতে সক্ষম। জাহাজটিতে একটি হেলিকপ্টার ডেকও রয়েছে।
জাহাজটির সম্মুখভাগে রয়েছে একটি "একে-১৭৬" ৭৬ মিমি কামান। এছাড়া জাহাজের মধ্যভাগে দুইটি ওয়েরলিকন ২০ মিমি কামানও রয়েছে। পাশাপাশি জাহাজটি ৪টি "সি-৭০৪" জাহাজবিধ্বংসী ক্ষেপণাস্ত্রও বহন করে।
বানৌজা বিজয়
বানৌজা "বিজয়" বাংলাদেশ নৌবাহিনীর একটি ক্যাসল ক্লাসের ক্ষেপণাস্ত্রবাহি কর্ভেট। জাহাজটি ২০১১ সাল থেকে বাংলাদেশ নৌবাহিনীর সাথে যুক্ত আছে।
বানৌজা বিজয় দৈর্ঘ্যে , প্রস্থে এবং গভীরতায় । জাহাজটিতে দুইটি রাস্টন ১২আরকেসি ডিজেল ইঞ্জিন রয়েছে যার সাহায্যে এটি সাধারণ গতিতে এবং সর্বোচ্চ গতিতে চলতে সক্ষম। জাহাজটিতে একটি হেলিকপ্টার ডেকও রয়েছে।
জাহাজটির সম্মুখভাগে রয়েছে একটি "একে-১৭৬" ৭৬ মিমি কামান। এছাড়া জাহাজের মধ্যভাগে দুইটি ওয়েরলিকন ২০ মিমি কামানও রয়েছে। পাশাপাশি জাহাজটি ৪টি "সি-৭০৪" জাহাজবিধ্বংসী ক্ষেপণাস্ত্রও বহন করে।